Daiga Padaiga: grūdai kulinariniame Lietuvos pavelde ir šiuolaikinėje mityboje

Daiga Padaiga (žaislas - "grūdo daigelis") vaikams pasakos ir kvies diskutuoti apie grūdų reikšmę Lietuvos etninėje kultūroje, praktiškai ir kūrybiškai įtraukiant į grūdų pažinimo edukaciją. Pirmoje dalyje, vaikai aptars kas yra grūdas, kuo grūdai buvo svarbūs lietuvio tradicinėje kasdienybėje, kaip atsispindi kulinariniame pavelde (pvz. duonos gaminime) ir senoviniuose patiekaluose (pvz. Kūčia), koks grūdų vaidmuo dabar, ar kinta patiekalai iš grūdų. Diskutuos apie grūdo kelią iki duonos, Senovinę Kūčią - iš ko ji padaryta, iš kur kildinamas žodis "Kūčia" ir kokie grūdai buvo naudojami patiekalui gaminti. Kartu su Daiga Padaiga apžiūrėsime grūdus, degustuosime daigintas sėklas, sužinosime kaip pasigaminti senovinį lietuvių patiekalą Kūčią (šventei pavadinimą suteikęs Kūčių valgis iš įvairių grūdų, paskanintų medumi). Antroje dalyje, Daiga Padaiga skatins vaikų kūrybiškumą: pasitelkiant įvairius grūdus vaikai dekoruos indelius, į kuriuos vėliau, praktinėje trečioje dalyje, pasisodins sudaigintus grūdus. Praktinė paskutinioji dalis suteiks daug džiaugsmo ir skatins atsakomybę, nes sėkmingai pasisodinus pradaigintus grūdus, pvz. kviečius, rezultatas - Velykų žolytė, kuria puošiama tradicinė lietuvių šventė Šv.Velykos. Saulėgrąžų daigai - itin traškūs, skanūs ir vaikų mėgstamiausi, tačiau, jei yra poreikis galime sodinti ir kitus daigus, pavyzdžiui žirnių. Tokiu būdu moksleiviai susipažįsta su grūdų panaudojimu šiuolaikinėje mityboje ir sužino apie jų naudą sveikai gyvensenai.


Meno terapija pagrįsta supratimu, kad mūsų kūriniai gali padėti suvokti kas esame, padėti išreikšti jausmus ir mintis, kurių negalime išreikšti žodžių pagalba. Ji ne tik teikia mums didelį malonumą ir estetinį pasitenkinimą, bet ir skatina savęs pažinimą, ugdo mus kaip asmenybes, nuteikia pozityviai. Užsiėmimų tikslas – suteikti dalyviams teigiamų emocijų, pasitelkiant meno terapiją. Uždaviniai – skatinti kūrybiškumą, atskleisti mokinių meninės raiškos gebėjimus, lavinti estetinį skonį, mokyti atsipalaiduoti atliekant kūrybines užduotis. Edukacinio užsiėmimo metu dalyviai tampa kūrėjais. Jiems pateikiamos kūrybinės užduotys ir priemonės – natūralios medžiagos tokios kaip druska, smėlis bei pagalbinės medžiagos – popierius, flomasteriai. Ši veikla nereikalauja gebėjimų piešti. Užsiėmimuose vyksta nenuspėjamas žaidimas dailės priemonėmis bei technikomis. Siekiama pažinti save, o ne sukurti vertingą darbą. Numatomas rezultatas – paveikslas, kurį dalyviai pagal tam tikras instrukcijas ir technikas atliks iš pradžių individualiai, bei vėliau komandose, bandydami suvokti savo bei kitų jausmus ir nuotaikas.

Paslauga teikiama tik paslaugos gavėjo pasirinktoje įstaigoje (pvz., mokykloje)

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Edukacinė programa „Konstruoju lėlių teatrą“ supažindins moksleivius su lėlininko-konstruktoriaus amato specifika, skirtingų tipų teatrinėmis lėlėmis, išskirtinėmis jų valdymo savybėmis ir galimybėmis, su užkulisiniu teatro pasauliu ir veiklos ypatumais. Programa atskleis, kiek skirtingų amatų susipina lėlių kūrėjo dirbtuvėse (konstravimo, metalo apdirbimo, medžio drožybos, odininkystės, modeliavimo, siuvimo) bei padės perprasti jų sąsajas. Šios edukacijos metu bus siekiama parodyti vaikams, kaip kuriami vizualūs teatriniai sprendimus nuo idėjos iki funkcionalaus scenos objekto, panaudojant senąsias ir naująsias lėlių kūrimo technologijas. Veikla vyks lėlininko dirbtuvėse, naudojant įvairius įrankius ir įrangą. Moksleiviai stebės lėlininko darbą, naudojant 3D modeliavimo „Sketchup“ programą, matys kaip jis kuria erdvinius projektus, teatrinių lėlių, scenografijos ir atskirų objektų eskizus. Kiekvienas pasigamins šėšėlinę lėlę pasitelkdamas savo idėjas ir raiškos priemones, bei pasitelkdamas gautas žinias. Vaikai sužinos, kaip visą ką matė pritaikyti praktikoje ir susikonstruoti lėlių teatrą namuose.

Paslauga teikiama tik kultūros ar meno įstaigoje

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


LEGO® skrydis per Nerį: pažintis su Lietuvos upėmis (5-8 kl.)

Ar kada nors susimąstėte, kad į Lietuvos upes galime pasižiūrėti ne tik kaip į geografinį objektą bet kaip ir į istorinį ar net meno objektą? Edukacijos metu mokiniai susipažins ne tik su Lietuvos upių istorija, bet ir tyrinės kaip upės įkvėpė šokį. Užsiėmimo metu mokiniai kurs savo išradimus įkvėptus istorijos ir šokių motyvais iš LEGO® kaladėlių, kuriais bandysime persikelti per upę!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Programos temos skirstomos pagal metų laikus, žemdirbio darbus ir šventes, jų apeigas, gretinant gamtos ritmus ir jų atspindžius liaudies kultūroje, siekiant atskleisti švenčių prasmę ir simboliką. Užsiėmimo metu perteikiami kalendorinių švenčių papročiai, dainuojamos dainos, žaidžiami žaidimai, skaitmeninių mokymosi įrankių pagalba kuriami švenčių simboliai, inovatyviomis priemonėmis tikrinamos teorinės žinios. Pasidalindami savo įspūdžiais ir vadovaudamiesi įgytomis etnokultūrinėmis žiniomis, mokiniai nagrinėja ir savais žodžiais apibūdina  svarbiausius kalendorinių švenių papročius, kuria tai šventei būdingus namų puošybos elementus (šiaudinius dirbinius, karpinius), šventės rekvizitus (kaukes, paukštelius iš gamtinių medžiagų, kupoles) ar kt . Programa skirstoma atsižvelgiant į metų laikų kaitą, todėl galima pasirinkti vieną iš norimų temų: Rudens ženklai: Rudens lygiadienis, Ganiavos pabaigtuvės – Ožio diena. Žiemos ženklai: Žiemos saulėgrįža – adventas, Kūčios – Kalėdos, Užgavėnės. Pavasario ženklai: Pavasario lygiadienis, Paukščių diena, Velykos – Atvelykis, Sekminės. Vasaros ženklai: Vasaros saulėgrįža – Joninės/Rasos/Kupolės.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Praeities atkūrimo laboratorija: romėnai sutinka baltus

Edukacinis užsiėmimas kviečia mokinius "pakeliauti" garsiuoju Gintaro keliu ir geriau pažinti senovės romėnų ir baltų kultūras. Rasti savo santykį su praeityje vykusiais įvykiais ir tuo metu gyvenusiais žmonėmis. Pasitelkdami vaizduotę, pojūčius, edukatorės sukurtus įrankius tyrinėjimui bei archeologinius radinius ir jų kopijas, mokiniai pabandys  atkurti, kokie baltai ir romėnai galėjo būti, kas jiems rūpėjo, ką jie girdėjo, kuo jie skyrėsi  ir kuo buvo panašūs ne tik vieni į kitus bet ir mus šiandien.


Mušamųjų instrumentų istorija ir žmogus kaip mušamasis instrumentas

Koncertinė įstaiga Lietuvos nacionalinė filharmonija

Koncertas-pamoka skirta įvairaus amžiaus vaikams, skirta susipažinti su mušamaisiais instrumentais, sužinant jų atsiradimo istoriją, gamybos metodus, grojimo specifiką. Profesionalus perkusininkas Vytautas Švažas ne tik gros įvairaus žanro kūrinius, bet ir supažindins vaikus su mušamųjų instrumentų gamybos ypatumais. Taip pat pamokos metu bus įgyjamos žinios apie ritmą, jo svarbą muzikoje. Vaikai bus supažindinami su ritmo lavinimo pratimais, taip pat patys kurs įvairius ritmus ir muzikines improvizacijas pajungiant savo kūną ir jo skambesį.


Slėpk knygas – darys kratas (7–12 klasėms)

A. Baranausko ir A. Vienuolio-Žukausko memorialinis muziejus

Edukacinė programa vyksta autentiškoje XIX a. knygnešių sodyboje: gyvenamajame name, kur išlikusi vienintelė Lietuvoje draudžiamų knygų slėptuvė, klėtyje, kur istorinių riedmenų rinkinys leidžia realiai patirti knygnešystės kasdienybę. Vaizdinės medžiagos, pasakojimo ir užduočių dėka programos dalyviai turi galimybę įsigilinti ir geriau suvokti knygnešystę kaip unikalų istorinį reiškinį, įvertinti lietuviškos spaudos kelio sunkumus istorijos tėkmėje, kartu aptaria pasipriešinimo rusifikacijai formas ir galimybes. Moksleiviai ieško draudžiamos lietuviškos spaudos namų bibliotekoje, rašo žąsies plunksna, improvizuoja teatralizuotame žaidime, lavindami atmintį, renka dėlionę iš Petro Vaičiūno eilėraščio posmelio žodžių, taip atrasdami knygnešystės svarbos įvertinimą. Pristatoma „daraktorių“ mokykla ir bausmės, kurių patirdavo nepaklusnūs mokiniai, sudaroma galimybė vieną iš jų – klūpėjimą ant žirnių – išbandyti patiems. Smagiausioji dalis – teatralizuotas žaidimas „Knygnešiai-žandarai“, kurio metu darant kratą priartėja jau nutolęs nuo šiandienos knygnešystės fenomenas, vaikai, susitapatindami su istoriniais personažais, tenkina saviraiškos poreikius. Baigiamosios viktorinos užduotys parenkamos, atsižvelgiant į moksleivių amžių ir jiems aktualiausią istorijos pamokų medžiagą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Pasakojamoji ir dainuojamoji tautosaka (nuotolinė paslauga)

Pažintis su dainuojamąja ir pasakojamąja tautosaka bei kupiškėnų patarme, skatinant mokinių domėjimąsi įvairiais tautosakos žanrais, padedant suvokti etninio paveldo savitumą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Edukacija Skaitmeninė tapatybė siekia padėti mokiniams suvokti skaitmeninio pasaulio esmę, kaip jis veikia ir kokios galimybės ir iššūkiai jame egzistuoja. Ši edukacija siekia sujungti kultūros ir skaitmenine tapatybe, skatindama mokinius suprasti ir įsisavinti kultūros paveldą bei meno formas per šiuolaikines technologijas. Siekiama mokiniams suteikti žinias ir įgūdžius, kurie leis jiems kritiškai vertinti informaciją, kūrybiškai naudotis skaitmeninėmis priemonėmis, saugiai naudotis internetu ir suprasti savo skaitmeninę tapatybę. Mokiniai mokosi internetinio saugumo, privatumo ir sužino apie skaitmeninį etiką. Ši veikla siekia lavinti mokinių skaitmenines įgūdžius, įskaitant informacijos paiešką, kritinį mąstymą, problemų sprendimą ir technologinį raštingumą. Mokiniai įgyja gebėjimus naudotis skaitmeninėmis technologijomis ir priemonėmis bei efektyviai bendrauti ir dirbti skaitmeninėje erdvėje. Taip pat aiškinasi, kaip tapti atsakingais ir sąmoningais skaitmeninės erdvės piliečiais. Jie supranta savo teises ir pareigas internete, sužino kaip atpažinti ir reaguoti į interneto sukčius, supranta informacijos patikimumo vertinimą ir kritinį mąstymą, taip pat įgyja gebėjimų vystyti teigiamus santykius ir bendradarbiauti internete. Skaitmeninė tapatybė skatina mokinius kūrybiškai naudoti skaitmenines technologijas ir priemones. Jie gali išreikšti save, kurti originalius projektus ir idėjas, eksperimentuoti su skaitmeniniais kūrybos ir programavimo įrankiais bei ieškoti naujoviškų būdų spręsti problemas. Edukaciją vykdo patyrę edukacijų specialistai, turintys žinių ir patirties šioje srityje.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Skaitmeninė kompetencija


Lietuvių liaudies instrumentų šalyje 1-4 kl.

Edukacinis užsiėmimas „Liaudies muzikos instrumentų šalyje“ – tai įdomi ir nuotaikinga kelionė po muzikos instrumentų šalį, supažindinanti su įvairiais lietuvių liaudies instrumentais, sutartinių giedojimo tradicija, šiuolaikine folklorinės muzikos kryptimi – postfolkloru. Tai neatskiriama tautinio identiteto dedamoji, vertingas muzikinis paveldas, nuo seniausių laikų tebeformuojantis nūdienos tautinę ir populiariąją muziką. Užsiėmimo dalyviai klausosi muzikos įrašų, dalyvauja interaktyviose pramogose: sutartinių karaokė, „grojantys“ laiptai, muzikinė dėžė. Muzikuojama įvairiais tautiniais instrumentais – žoliniais skudučiais, mediniais trimitais, daudyte, būgnu, tabalais, švilpynėmis, terkšlėmis. Po edukacinio užsiėmimo mokiniai įgis žinių apie muzikinį folklorą, išmoks sutartinų giedojimo principus, įgis pradines grojimo liaudies instrumentais žinias. Galimas edukacinio užsiėmimo vedimas regėjimo negalią turintiems dalyviams naudojant garsinį atvaizdavimą, užsiėmime taip pat grojami įrašai, gyva muzika, duodami pačiupinėti ir patiems išbandyti edukaciniai instrumentai. Ekspozicija pristatoma ir Brailio raštu per anotacijas. Skyriuje yra keltuvas, skirtas įvežti asmenis su neįgaliojo vežimėliu (priimama mažesnė grupė nei įprastai - iki 5-6 asmenų, neįskaitant lydinčiųjų). Edukatorius turi patirties vesti užsiėmimus asmenims su regos negalia, protine negalia. Apie grupės specialiuosius poreikius prašome informuoti užsakymo formoje. Papildomai su instrumentais kviečiame susipažinti čia: https://virtualus.kaunomuziejus.lt/edukacija/ Taip pat kviečiame pasinaudoti integruotos pamokos planu ir pačius pravesti pamoką apie muzikos ir fizikos sąsajas: https://virtualus.kaunomuziejus.lt/edukacija/garso-saltiniai/


Edukacinė programa "Gyvi tropiniai drugeliai iš arti"

Programos metu drugeliai laisvai skraido patalpoje (apie 30). Pristatoma apie 15 įvairių rūšiu drugelių iš skirtingų pasaulio kraštu. Programos metu dalyviai pamato ir drugelius, ir visas drugelio stadijas (kiaušinius, vikšrus, leliukės, kokonus) ne paveiksliuke ar ekrane, o naturaliai. Pradinių klasių moksleiviai bus įtraukti į žaidimą. kad geriau jas prisiminti. Pateikiama informacija apie ypatingus drugelių ir jų vikšrų maitinimo įpročius, jų gyvenimo trukme. Drugeliai turi savo spalvų, formų, elgsenos magiją, kuri vilioja vaikus pasinerti į pažinimų kelionę. Moksleiviai galės patirinėti kokoną, drugelio sparnus, pamatyti kaip valgo drugeliai, kiek koju turi ir kokios jos. Bus pristatyti drugeliai - rekordininkai. 9-12 klasių moksleiviai galės patirinėti drugelį per mikroskopą, sužinoti drugelio dauginimosi subtilumus, išgirs drugelių vardus ir legendas. Bus paaiškinta kada atsirado drugeliai, kodėl jie yra, kaip ir kas duoda drugeliasm vardus. Vyresnių klaisiu moksleiviams bus duodamos užduotis - surasti tam tikros rūšies drugelį, padaryti eksperimentą su drugelio sparnų ir t.t. Vaikai skatinami tausoti gamtą, atsargiai elgtis su drugeliais ir kt. gyvūnais. Programos pabaigoje kiekvienas dalyvis turi galimybė palaikyti apelsiną su ant jo atsitupusiu drugelių ir pasakyti jam savo norą. Drugeliai juk pildo norus! Po programos visi kviečiami dalyvauti piešimo konkurse - taip kur kas ilgiau išlieka emocija. Šios programos tikslas - 1.sukelti teigiamas moksleivių emocijas, 2.parodyti koks gražus, mistinis ir trapus drugelio gyvenimas, 3. vaizdžiai pademonstruoti iš kur ir kaip atsiranda drugeliai. 4. skatinti tikėti stebuklais ir savimi.


Spektaklis „Čipolinas“ (Nuotolinė paslauga)

Režisierius Šarūnas Datenis, kartu su dailininku Antanu Dubra ir kompozitorium Vytautu Leistrumu kaip kūrybinė komanda pristato jau ketvirtąjį spektaklį vaikams. Šių menininkų spektakliai „Pinokis“, Kaime nėra WI-FI“ ir „Čia buvo / čia nėra“ sulaukė daug žiūrovų simpatijų ir buvo pripažinti teatro profesionalų. Dabar ši kūrybinė grupė ryžosi šiuolaikiškai interpretuoti Gianni Rodari kūrinį „Čipolino nuotykiai“. Gianni Rodari (1920 – 1980) - italų žurnalistas ir rašytojas, kelių laikraščių vaikams redaktorius, labiausiai išgarsėjęs literatūrinių pasakų, ypač 1951 m. parašytų „Čipolino nuotykių“, dėka. Autorius savo pasakose kalbėjo ne tik apie amžinąsias vertybes, bet ir, pasitelkdamas nonsenso estetiką ir humorą, drąsiai kritikavo politinius visuomeninius įvykius: veikiausiai dėl to jis vis dar yra su pasimagavimu skaitomas ne tik vaikų, bet ir suaugusiųjų. 1970 m. autorius pelnė aukščiausią tarptautinį vaikų rašytojams skiriamą apdovanojimą – Hanso Christiano Anderseno medalį. Šįkart mažųjų žiūrovų laukia nuotykių kupina išsilaisvinimo, kovos už teisybę istorija, nesutilpusi į vieną teatro sceną ir nusidriekusi per skirtingas teatro erdves. Kartu su svogūnėliu Čipolinu ir kitomis daržovėmis vaikai ieškos kelio į laisvą, nesuvaržytą gyvenimą, atvirai ir kritiškai žvelgs į mūsų pačių istoriją ir ateities perspektyvas. Kaip teigia režisierius Šarūnas Datenis: „Šiuo spektakliu norime paskatinti vaikus mąstyti savo galva ir šiek tiek maištauti. Suvokti, kad gyvename demokratiškoje valstybėje ir neprivalome aklai vykdyti to, kas mums pasakyta. Turime teisę kelti klausimus, dalintis savo idėjomis ir prieštarauti valdžios sprendimams.“


Šv. Velykos – linksma pavasario pasitikimo, atsigaunančios gamtos pažinimo, bendruomenės ryšių stiprinimo šventė, jungianti senuosius papročius ir tikėjimus su šiuolaikinio žmogaus būdu. Užsiėmimo metu susipažinsime su Šv. Velykų ilgametės tradicijos gyvavimo priežastimis, vertingu ir įdomiu šventės muzikiniu-improvizaciniu paveldu bei naujomis jų prasmėmis: mokysimės priešvelykinio (Verbų), Velykų ir povelykinio (iki Atvelykio) folkloro, aptarsime, kurios jo dalys yra mums aktualios šiandien bei kodėl senovėje žmonių poreikiai ir santykiai skyrėsi nuo dabartinių. Užsiėmimo metu kursime savo velykinę kapelą – muziką iš gamtinių ir edukacinių priemonių, žaisime smagius Velykų žaidimus ir dainuosime. Edukacinio užsiėmimo tikslas – supažindinti mokinius su Velykų šventės tradicijomis Lietuvoje; populiarinti tautinės muzikos paveldą. Šiam tikslui pasiekti keliami uždaviniai: 1. Pristatyti Velykų šventės tradiciją ir jos išaiškinti jos prasmę. 2. Supažindinti su Velykų papročiais, apeigomis, žaidimais ir muzika. 3. Įtraukti vaikus į praktinę-kūrybinę veiklą: pasimokyti groti improvizuotais instrumentais velykinėje kapeloje, šokti ratelius-žaidimus, dainuoti velykines dainas, suptis improvizuotomis supynėmis. Siekiami rezultatai: 1. Įgytos žinios apie senąją Velykų tradiciją. 2. Išmoktas bent 1 ratelis-žaidimas. 3. Susipažinta su muzikavimo tautiniais instrumentais pradmenimis. Naudojami metodai: Iliustruojantis pasakojimas. Žodinis aiškinimas. Pratybos. Demonstravimas. Ugdomosios kompetencijos: Funkcijos ir pasekmės sąryšio suvokimas. Komandinio darbo. Kultūrinio sąmoningumo. Užsiėmimą galima pritaikyti vaikams su judėjimo, intelekto negalia. Apie tokį poreikį prašome informuoti užsakymo metu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


Edukacinė programa ,,Juodai balta mintis"

Rokiškio rajono savivaldybės Juozo Keliuočio viešoji biblioteka

Žmogaus rankų darbas kuriant materialines vertybes glaudžiai siejasi su jo dvasine veikla, pasireiškiančia įvairiose meno srityse. Šiandien meniškumo sąvoka taikoma labai plačiai. Menas – tai žmogaus sąmonės ir pasąmonės specifinė veikla, kurios tikslas savitai atspindėti tikrovę, formuoti visuomenės siekių idealą, ugdyti estetinius jausmus, tobulinti žmogų ir aplinką. Menas žmogaus jausmus veikia per klausą ir regėjimą. Taip suvokiami literatūros, muzikos ir dailės meniniai vaizdiniai. Tikslas – skatinti dalyvių domėjimąsi viena iš dailės šakų – grafika, pasižyminčia ne tik technikų įvairove, bet ir įdomiu kūrybiniu procesu. Patirti emocinį pakilimą, kuris formuoja asmenines savybes. Uždaviniai: 1. Pasitelkus meninės išraiškos priemones, supažindinti su grafikos menu. 2. Įtraukiant į meno kūrimo procesą, sukurti autorinį grafikos darbą. 3. Kūrybos proceso metu patirti emocinį pakilimą, kuris daro didelę įtaką vaiko kognityvinių procesų formavimuisi ir asmeninėms savybėms. 4. Lavinti vaizduotę, saviraišką ir kūrybinį mąstymą. Teorinėje dalyje vaikams skaidrių pagalba pristatoma ir pasakojama apie grafiką, jos rūšis, išraiškos priemones. Rodomi sukurti grafikos darbų pavyzdžiai. Aptariama, kokius jausmus, emocijas išreiškia įvairios formos, figūros, detalės ir pan. Praktinėje dalyje groja rami, atpalaiduojanti muzika. Pateikiama kūrybinė užduotis – susikurti autorinį grafikos darbą – knygos skirtuką ar atviruką. Vaikai kviečiami kurti džiaugsmą ar laimę ant popieriaus lapo. Leidžiama fantazuoti, išmokti mąstyti ir parodyti savo individualumą. Linijų, susikertančių ar tiesių, taškų didelių ar mažų pagalba kuriamas, piešiamas paveikslėlis. Baigus užduotį, kviečiama pasidalinti savo mintimis su grupe, išreikšti patirtas emocijas. Ant knygos skirtuko ar atviruko vieni kitiems užrašo gražių žodžių, palinkėjimų. Edukacijos metu vaikai skatinami kūrybiškai išreikšti savo mintis, patiria kūrybos džiaugsmą, sužino apie grafikos meninės išraiškos priemones, rūšis.


Koks buvo žmonių gyvenimas Lietuvos teritorijoje prieš tūkstančius metų? Dalyviai sužinos ir patys aiškinsis kas buvo svarbiausia gyvenime žmogui akmens, bronzos ir geležies amžiais. Užsiėmimo metu keliausime ne tik per archeologinius laikotarpius, mokysimės orientuotis istoriniuose perioduose, bet ir sužinosime kada atsiranda baltai, kada išsiskiria baltų gentys, kokios jos buvo ir kokie buvo svarbiausi mūsų protėvių kasdieniai darbo įrankiai ir ginklai. Aiškinsimės, kodėl baltų gentis galime vadinti karingomis. Ginkluotės kaita ir raida ne tik atskleidžia žmogaus nuolatinį žengimą į priekį ir tobulėjimą, bet ir pasakoja mums apie to meto gyvenimo iššūkius. Atsižvelgiant į dalyvių amžių, mokiniai dalyvaus įvairiose veiklose, kurių metu ne tik tirs istoriją , įtvirtins atrastas žinias bet ir ugdydamiesi komandinio darbo kompetenciją, atliks įvairias užduotis.


Kadaise dėl dominavimo pasaulyje varžėsi dvi supervalstybės. Jungtinių Amerikos Valstijų bei Sovietų Sąjungos konkurencija vos nesibaigė Trečiuoju pasauliniu karu ir atomine pragaištimi. Perpraskite šio sudėtingo konflikto esmę suprantamu ir smagiu būdu! Pasinėrę į komandinį žaidimą, analizuokite žaismingus vaizdo įrašus, klausykitės muzikos ir minutei tapkite propagandistais, bandančiais įrodyti visapusišką vienos ar kitos pusės socialinį, ekonominį ir meninį pranašumą. Įgriso šnekos? Imkite į rankas tikrus Vietnamo ir Afganistano karo laukuose naudotus ginklus ir išbandykite miklumą karinius mokymus imituojančioje estafetėje!


Ar esate pasiruošę atskleisti nesėkmių paslaptis ir paversti jas įrankiu savo sėkmei? Tapkite tikrais detektyvais ir atraskite vertingas pamokas, kurios slepiasi už kiekvienos klaidos! Šioje įtraukiančioje "Nesėkmių detektyvai: ieškok paslėptų pamokų" edukacijoje mes ne tik kalbėsime apie nesėkmes, bet paversime jas tramplynu į Jūsų asmeninį augimą. Išbandysime kūrybiškus problemų sprendimus, mokysimės kritiškai vertinti įvairias situacijas ir drąsiai aptarsime savo patirtis. Jūs tapsite stipresni ne tik emociškai, bet ir išmoksite palaikyti kitus!
Kodėl verta dalyvauti? Ar kada susimąstėte, kad nesėkmės gali būti Jūsų geriausi mokytojai? Dalyvaudami šioje edukacijoje, sužinosite, kaip iš klaidų „išgauti“ vertingiausias pamokas, ugdysite gebėjimą valdyti emocijas, lavinsite kritinį mąstymą ir kūrybiškumą. Tai galimybė sustiprinti pasitikėjimą savimi, išmokti naujų komunikacijos įgūdžių ir įgyti naudingų žinių, kurios padės ateityje susidoroti su bet kokiais iššūkiais.
Kaip vyksta? Edukacijos metu Jūsų laukia įdomios grupinės diskusijos, refleksija, kūrybinės užduotys, improvizacija, vaidmenų žaidimai ir iššūkiai, kurie padės į nesėkmes pažvelgti kaip į galimybes. Interaktyvios veiklos skatins mąstyti kitaip, pasitelkti vaizduotę, atrasti naujus sprendimus ir galimybes.
Kviečiame dalyvauti! Prisijunkite prie „Nesėkmių detektyvų“ komandos ir atraskite, kaip klaidos gali tapti Jūsų supergalia! Registruokitės dabar, kad sužinotumėt, kaip atverti naujus sėkmės kelius ir tapti tikrais detektyvais, kurie visur įžvelgia galimybes. Laukia ne tik iššūkiai, bet ir detektyviniai nuotykiai! Nebijokite suklysti – juk kiekviena klaida gali tapti raktu į sėkmę!
Edukaciją veda "Mokymų kodas" vadovė, profesionali koučingo specialistė, mokymų trenerė, lektorė Diana Žiurlytė.


Alytaus miesto teatras atveria duris dar mažai Lietuvoje pažįstamam šiuolaikinės klounados žanrui ir kviečia į spektaklį vaikams „Čiurlionio pasaka“. Spektaklį apie žymųjį dailininką ir kompozitorių Mikalojų Konstantiną Čiurlionį kuria šio žanro Lietuvoje pradininkas, režisierius Žilvinas Beniušis.
Spektaklio epicentre – pats Čiurlionis, apie kurį pasakoja jo dukra Danutė, gimusi beveik tuo pat metu, kuomet Čiurlioniui teko išeiti iš šio gyvenimo. Ji apie Čiurlionį pasakoja lyg kurdama pasaką, pilną ryškių veikėjų ir stebuklingų su tikrove (bei kūryba) susijusių įvykių. Visas veiksmas vyksta dailininko studijoje, kuri tampa jo gyvenimo ir fantazijos vieta.
Komiška ir kartu stebuklinga atmosfera kuriama aiškios fizinės vaidybos ir magiškos scenografijos, susijusios su menininko tapybos darbais, dėka. Spektaklyje Čiurlionis vaizduojamas kaip linksmas čapliniškas herojus, plačia širdimi, nuolat įsiveliantis į komiškas situacijas. Jo gyvenimas – tarsi cirko pasirodymas, kuriame niekada netrūksta truputį magiškų elementų.
Spektaklis skirtas vaikams nuo 6 metų ir visai šeimai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Socialinė, emocinė ir sveikos gyvensenos kompetencija


Lėlių ir objektų spektaklis vaikams „Mįslė(s)“

Kviečiame patirti slėpiningą mįslių pasaulį, kuriame susipins smulkioji lietuvių tautosaka, mitologija bei jos motyvai, žaismingai pateikiami metaforų ir vaizdų kalba.

Pasak spektaklio režisierės dailininkės Aušros Bagočiūnaitės Paukštienės, „tie vaizdai neretai fantastiniai, susiję su netikėtais reiškinių ir daiktų sugretinimais. Šios aktorių užduodamos mįslės atskleis užkoduotą mūsų protėvių pasaulėvaizdį bei išmintį. Juk senovėje ritualinis mįslių ar patarlių įminimas galėjo būti ne tik žaidimu, varžymosi forma, išminties ir vikrumo demonstravimu, bet ir gyvybės ar mirties klausimu.“


Kalėdos - ypatinga metų šventė, suburianti visą šeimą. Ir tremtyje ši šventė nebuvo pamiršta. Žmonės visomis išgalėmis stengėsi išsaugoti Kalėdų tradicijas, džiaugsmą, viltį ir sukurti šventę savo vaikams. Edukacinės programos metu išgirsime mažos mergaitės Danutės istoriją apie meilę, džiaugsmą, pasiaukojimą, bendrystę ir viltį. Kartu gaminsime kalėdines dovanėles, puošime eglutę ir dainuosime daineles.


Kas slepiasi Ukmergės senamiesčio kiemeliuose? Apie ką prabiltų Ukmergės skulptūros, jei galėtų kalbėti? Kur slepiasi Vilkmergė? Orientacinis žaidimas „Vilkmergės beieškant" ves mokinius po Ukmergės miesto labirintą, įtrauks į kūrybiškas užduotis, supažindins su miesto legendomis ir pakvies pažvelgti į miestą visiškai kitaip! Orientacinis žaidimas „Vilkmergės beieškant" vyks komandomis. Dalyviams bus išdalinamos užduotys su trumpa bei žaisminga informacija apie Ukmergę, jos istoriją ir architektūrą. Orientacinio žaidimo užduotys varijuos nuo skaičiavimo ir mįslių minimo iki aktyvių veiklų. Kviesime atrasti vieną objektą po kito, kol surasime Vilkmergę!


„Maudynės Gonge” – tai vienos akademinės valandos apimties vienkartinis užsiėmimas, skirtas vyresnių klasių mokiniams, kurie šiame ypatingame raidos periode turi labai aktyvų protą, užspaustus jausmus, ar neišreikštas emocijas, daugybe minčių ir nori nors trumpam nuo jų pailsėti. Tai muzikos ir garso meno reprezentacija, koncertas su garso terapijos elementais. Edukacijos tikslas – supažindinti mokinius su Gongų garsu, sukurti poilsio ir pažinimo erdvę. Programos metu mokiniai susipažins su Gongų instrumentais, sužinos jų istoriją, praplės savo kultūrinio pažinimo horizontus, o taip pat galės atsipalaiduoti ir pajusti gongų muzikos garsų poveikį, išgirs kosminės muzikos gausmo dainą. Gongų garsai nuo senų laikų buvo skiriami minčių švarai palaikyti, keliauja per visą pasaulį, kurdami vidinę žmogaus taiką, kuri taip reikalinga šiuolaikiniame pasaulyje. Poveikis ilgalaikis, silpsta nerimas, geriau miegama, po truputį atsiranda ramuma, prasiplečia akiratis, auga sąmoningumas.


Edukacinė programa "Sukurk spektaklio personažą" siekia sukurti ne tik edukacinę patirtį piešiant, bet ir formuoti jaunosios kartos kultūrinį identitetą, paskatinti jų kūrybiškumą ir kritinį mąstymą, prisidedant prie visapusiško jų ugdymo.
Edukacijos ypatumai:
Programoje numatyti praktiniai užsiėmimai, kurie skatins vaikų aktyvų dalyvavimą ir bendradarbiavimą.
Kiekvienam vaikui bus suteikta galimybė išreikšti save ir savo idėjas piešiant, padedant jiems augti ir tobulėti.
Ši edukacija apima muziką, kūrybiškumą ir kultūros pažinimą, suteikdama vaikams galimybę ugdyti įvairias kompetencijas.


Kultūrinė edukacinė programa "Lietuvos nepriklausomybės keliu. Vilnius“ (Nuotolinė paslauga)

Kultūrinės edukacinės programos „Lietuvos nepriklausomybės keliu. Vilnius“ Lietuvos sėkmės istorija, kurią prieš 100 metų kūrė visi Lietuvos žmonės ir užsienyje gyvenantys lietuviai – mūsų seneliai, proseneliai atvedė Lietuvą į nepriklausomybę. Daugelis savo šeimose turime dar gyvų prisiminimų apie signatarus, ūkininkus, partizanus, dvasininkus, mokytojus, Pasaulio teisuolius, Sąjūdžio dalyvius, ar savanorius - jie mūsų herojai. Edukacinės programos tikslas ugdyti pilietišką, sąmoningą ir laisvą asmenybę, gebančią vertinti svarbiausius Lietuvos istorijos momentus, reikšmingiausius įvykius, didžiausius pasiekimus ir skaudžiausias netektis kovoje dėl nepriklausomos tėvynės. Edukacinės programos metu mokiniai supažindinami su lietuvių tautos praeitimi, sudėtingu keliu į valstybės kūrimąsi, kovas dėl nepriklausomybės, svarbiausiomis asmenybėmis ir jų darbais. Programos metu mokiniai įtraukiami į edukacines, temines užduotis, istorinis pasakojimas papildomas vizualine medžiaga (signatarų, aktyvių visuomenės veikėjų portretais, senomis nuotraukomis, laikraščių straipsniais) garsiniais elementais – Astos Krikščiūnaitės atliekama „Birutės arija“. Pagalbinės autentiškos medžiagos panaudojimas (XX a. pr. nuotraukas, amžininkų prisiminimus, citatas, laikraščius, pirmojo lito kopijas) sukurs mokiniams artimesnį/asmeniškesnį ryšį su vienais svarbiausių Lietuvos istorijoje įvykių ir asmenybių, bei juos menančiomis Vilniaus vietomis. Edukacinės programos turinys ir forma pritaikoma individualiai pagal amžiaus grupę.


Statom paukščiams namus (3 ir 4 klasės moksleiviams)

Edukacijos metu vaikai turės galimybę gamtos pažinimo, technologijų pamokas patirti realioje aplinkoje bei integruoti tautosakos žinias apie paukščius. Edukacijos metu naudojami metodai: pasakojimas, informacijos analizė, vaizdinių pavyzdžių pateikimas, audio įrašai, aktyvūs klausimai ir atsakymai, žaidimai, praktinė edukacijos dalis – inkilų dirbtuvės, skirtos zyliniams paukščiams arba varnėnams ir inkilų kėlimas į medį.
Edukacija „Statom paukščiams namus“ -  tai ne tik unikali galimybė iš arčiau susipažinti su  nepaprastai įdomiu paukščių gyvenimu, bet ir galimybė turiningai praleisti laiką bei savarankiškai susikurti unikalius inkilus komandose.
Teorinės dalies metu vaikai išgirs apie paukščių simboliką lietuvių tautosakoje (gervės įvaizdį lietuvių tautosakoje) bei gervės simboliką kitose šalyse kaip Japonija, Graikija, Egiptas. Sužinos kos svarbus žmogaus ryšį su paukščiais ir apie tai, kokie paukščiai praneša apie virsmus gamtoje. Įgis žinių apie Lietuvoje žiemojančias ir išskrendančias paukščių rūšis bei išmoks juos atpažinti. Sužinos kokios rūšys gyvena miškuose, o kokios miestų parkuose.  Taip pat sužaisime paukščių balsų atpažinimo žaidimą, pamėgdžiosime paukščių garsus. Supažindinsime su idomybėmis apie kitus pasaulio paukščius.
Šio užsiėmimo metu su mokiniais apžvelgsime inkilų atsiradimo istoriją ir raidą, susipažinsime su pagrindiniais inkilų tipais, jų gamybos principais ir technikomis. Aptarsime inkilų kėlimo skirtumus ir ypatybes. Moksleiviai supažindinami su gamybai reikalingomis priemonėmis.
Praktinės dalies metu vaikai pritaiko gautas teorines žinias ir patys savarankiškai konstruoja inkilus komandose iš paruoštų ruošinių. Po to inkilus komandose dekoruoja lietuvių liaudies ornamentais.
Susikonkstravę inkilus drauge keliaujame juos iškelti. Papasakojame kokiame aukštyje keliami inkilai atsižvelgiant į paukščių rūšis ir parodome kaip iškelti inkilą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Socialinė, emocinė ir sveikos gyvensenos kompetencija


Susipažinimas su pasaulio skulptūra Europos parke

Atvykę į Europos parko muziejų susipažinsite su muziejumi ir jo ekspozicija, pasivaikščioję plačioje teritorijoje, natūraliame ir meniškai suformuotame kraštovaizdyje, turėsite galimybę pamatyti daugiau kaip 100 skulptūrų ar kraštovaizdžio meno kūrinių. Ekskursijos metu bus pristatyti garsūs šiuolaikinio meno kūrėjai, sužinosite įkvėpiančią muziejaus kūrimo istoriją ir išskirtinių meno kūrinių pastatymo detales. Žemėlapio pagalba didelėje muziejaus teritorijoje galėsite rasti norimus kūrinius, lavinti orientacinius gebėjimus gamtinėje muziejaus aplinkoje. Priklausomai nuo amžiaus ir kitų veiksnių, grupėms parenkamas individualus maršrutas. Nemažai muziejaus eksponatų yra interaktyvūs, čia menas pažįstamas aktyviai įsitraukiant į judesį, savo aktyvumu keičiant kūrinio tam tikras savybes. Klausimai ir kryžiažodžiai leis įtvirtinti žinias, bus mokomasi interpretuoti ir atskleisti gilesnes meno kūriniais perteikiamas idėjas. Kelionė po Europos parką – galeriją, kurios „lubos“ – dangus, o „sienos“ – medžiai – leidžia susipažinti su įvairiausių pasaulio šalių menininkų kūriniais, meninės išraiškos skulptūroje įvairovę ir atskleidžia harmoniją tarp gamtos, žmogaus ir meno.


Ar žinote, kad Kauno pilyje yra paslėptas lobis? Iki šiol dar niekam nepavyko jo rasti – galbūt jūs būsite tas laimingasis, kuriam pasiseks?
Užsiėmimas gali būti vedamas vaikams su protine negalia. Apie tai prašome informuoti užsakymo formoje.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Zanavykų muziejaus ekspozicijoje dalyviai supažindinami su kaukių paroda, peržiūrimas 11 min. trukmės animacinis filmas, pristatantis Užgavėnių tradicijas ir papročius. Dalyviai susipažįsta su persirengėlių vaikštynėmis, dainomis. Užsiėmimo metu jie sužino, kas yra Užgavėnės, kodėl per šią šventę vejama iš kiemo žiema ir kviečiamas pavasaris, kodėl per Užgavėnes reikėjo daug riebiai valgyti – dažniausiai 7, 9, 12 kartų. Per Užgavėnes rengiamas karnavalas – žmonės persirengia įvairiais gyvūnais ir būtybėmis. Ypač populiarios ožio, gervės, meškos, giltinės,elgetų ir žydų kaukės. Praktinio užsiėmimo metu dalyviai mokomi pasigaminti charakteringą kaukę aplikacijos technika.


Taip prasikalė diegas „Anykščių šilelio“ (6–8 klasėms)

Ši edukacinė programa gilins pažintį su rašytoju klasiku Antanu Baranausku ir vieta, kur „prasikalė diegas „Anykščių šilelio“ – Klėtele. Pirmoje programos dalyje mokiniai A. Baranausko klėtelėje sužinos pagrindinius poeto gyvenimo faktus, siejant juos su Klėtelės istorija, žiūrėdami animacinį filmuką „Klėtelės pasaka“. Kartu su edukatore apžiūrės Klėtelės eksponatus, jau matytus filmuke, išgirs jų įdomiausias istorijas, kai kuriuos galės paliesti (ko lankytojai paprastai neturi galimybių padaryti). Prisimins 6 klasės vadovėlyje skaitytą informaciją apie kitus poeto talentus ieškodami ekspozicijoje tų talentų „įrodymų“, atliks kūrybines užduotis muziejaus parengtuose užduočių lapuose: spręs A. Baranausko vaikystės uždavinį bei kurs naujus žodžius, kaip kadaise darė A. Baranauskas, bandydami motyvuoti jų sandarą, išgirs tarmiškai giedamą „Anykščių šilelio“ pradžią ir pabandys perskaityti poemos ištrauką rytų aukštaičių tarme, kuria rašė A. Baranauskas, susipažins su Klėtelėje eksponuojamais vertimais į kitas kalbas. Antroji programos dalis vyks rašytojo A. Žukausko-Vienuolio, išsaugojusio A. Baranausko klėtelę, namuose. Kadangi ši programa skirta Klėtelei, kaip klasikinio kūrinio „namams“, mokiniai eksponatus prisimins netradiciškai – žaisdami didelio formato memory tipo žaidimą ant grindų „A. Baranausko klėtelė“, atpažindami eksponatus ir įvardydami, kokią reikšmę jie turėjo A. Baranausko gyvenimui ar kūrybai. Programos aptarimas vyks atliekant kūrybinę užduotį: rašant atsiliepimą apie apsilankymą muziejuje senųjų Klėtelės lankytojų knygų pavyzdžiu (su piešiniais, eilėraščių posmais ir pan.).


Kauno rajonų padavimai 4–6 kl. išvykstamasis Kauno mieste ir rajone

Edukacinis užsiėmimas skirtas 4–6 klasių moksleiviams, jo metu susipažįstama su mito, padavimo kūrimo pagrindiniais principais bei tyrinėjama, kaip ir kodėl pavadinti Kauno miesto rajonų pavadinimai. Dalyvaudami užsiėmime moksleiviai išgirsta pasakojimų apie Kauno miesto pavadinimo atsiradimą, gavę ypatingąją rolę skaidrėse pristatytos informacijos pagalba kuria bendrą klasės padavimų, mitų knygą. Knygą sudaro skirtingi mokinių kurti pasakojimai apie miesto rajonų pavadinimų kilmę, iliustracijos. Užsiėmimas gali būti prikaitytas mokiniams su judėjimo negalia - esant tokiam poreikiui prašome apie tai informuoti užsakymo metu. Paslauga teikiama Kauno mieste ir rajone. Minimalus išvykstamajame užsiėmime dalyvaujančių mokinių skaičius - 12.


Kultūrinė edukacinė programa - orientacinė ekskursija "Vilniaus sekliai" 5-8 kl.

Jeigu mėgstate mįsles, iššūkius, esate kūrybingi bei sumanūs, norite smagiai ir prasmingai praleisti laiką ir pažinti Vilnių ir jo pasislėpusias detales, nematytus ženklus, kiemelius, skulptūras ir simbolius – ši orientacinė pažintinė programa kaip tik Jums. Komandinių užduočių pagalba mokinius siekiama įtraukti į gyvą miesto tyrinėjimą, skatinti susieti dabarties sąsajas su praeitimi, plėsti intelektines moksleivio galias, ugdyti aktyvų, kūrybingą, atsakingą ir paveldą saugantį pilietį. Supažindinti su istorinius įvykius žyminčiomis vietomis, architektūros ir kultūros vertybėmis, meniniais elementais, istoriniais reliktais, jų išsaugojimu galimybėmis ir pritaikymu dabartyje. Ekskursijos metu mokiniai įtraukiami į edukacines, temines užduotis, istorinis pasakojimas papildomas vizualine medžiaga. Edukacinės programos turinys ir forma pritaikoma individualiai pagal amžiaus grupę.


Tai kelionė per kino raidą ir istoriją per unikalius pavyzdžius - nuo pirmųjų judančių kadrų iki pažangiausių specialiųjų efektų technologijų. Tai edukacija ne tik kino mėgėjams, joje pateikiami pavyzdžiai supažindina su žmogaus išradingumo vystymusi ir gebėjimu apimti įvairiausias profesines sritis vienam bendram tikslui.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Pagrindinis edukacinio užsiėmimo tikslas - supažindinti su pagrindinėmis laikrodžių dalimis (ciferblatu, rodyklėmis) ir kaip laikrodžio tobulinimas keičia žmogaus gyvenimą. Edukacinio užsiėmimo pradžioje vaikai supažindinami su ciferblatu, valandine, minutine, sekundine rodykle. Paaiškinama, kaip gyveno žmonės su viena valandine rodykle, minutine ir sekundine. Sekančioje užsiėmimo dalyje įtvirtiname žinias pasidarydami laikrodžio modelį. Užsiėmimo dalyvis ciferblatą spalvina, dekoruoja. Nuspalvinus ciferblatą surašomi skaičiai. Šio užsiėmimo metu kiekvienas vaikas tampa laikrodininku, o pasidarytas unikalus laikrodžio modelis tampa puikia priemone mokantis pažinti laikrodį.


Susipažink su Lietuvos architektūriniais objektais konstruojant su LEGO

BRICKS4KIDZ edukacinis renginys supažindins vaikus su Lietuvos architektūra ir kultūriniu bei tautiniu paveldu per konstravimą su LEGO. Vaikai ne tik įgis kultūrinių, tautinių žinių, bet ugdys kūrybiškumą, kritinį mąstymą, bendradarbiavimą ir kompleksiškai ruošis ateičiai. Konstruosime: Gedimino pilį, Valdovų rūmus, Prezidentūros rūmus ir dar daugiau. Per potyrį konstruojant skirtingus modelius, vaikai lengviau įsisąmonins Lietuvos architektūros istoriją ir kultūrinį pavedą. Jie supras kaip vienas ar kitas pastatas pastatytas, kokių principų reikia laikytis norint jį pastatyti. Mes tikime, kad vaikai mokosi geriausiai per veiklą, kuri skatina jų smalsumą ir kūrybiškumą, LEGO yra puiki priemonė įgyvendinti šį tikslą.

Naudojamos priemonės: lego edukaciniai konstruktoriai, instrukcijos, skaidrės. Visomis edukacijai reikalingomis priemonėmis pasirūpina edukatoriai.
Kas yra energija? Kas yra atsinaujinti ir neatsinaujinanti energija? Kokią įtaką turi atsinaujinančios energijos ištekliai gamtai, kultūriniam gamtos paveldui? Edukacinio renginio metu vaikai sužinos įdomių faktų ir naudingų dalykų apie atsinaujančios energijos išteklius, jų reikšmę gamtos paveldui bei formuojamą įtaką kultūriniam bei tautiniam ateities žmogaus identitetui. Vaikai pasiners į smagų konstravimo procesą, kurio metu sukonstruos vėjo jėgainę. Stiprinsime tvarią mąstyseną, sąmoningumą, bendradarbiavimo, komunikavimo įgūdžius, lavinsime gebėjimą priimti sprendimus, skatinsime kūrybiškumą per smagią ir įdomią patyriminę veiklą.


Keiksmažodžiai vartojami skirtingais tikslais: siekiant įžeisti, pažeminti, kaip neigiamų emocijų išraiška; kaip neigiamą atspalvį kokiam nors elgesiui suteikiantis žodis; kaip vaizdingo pasakymo dalis nekultūringoje kalboje; kaip stilistinė priemonė grožinėje literatūroje ir t. t. Šiandieninio gyvenimo realija yra tokia, kad necenzūrine kalba kalbantys jaunuoliai jau nieko nestebina. Tai priklauso ir nuo socialinės terpės, ir nuo išsilavinimo lygio, vidinės kultūros. Lietuviškų keiksmų retai beišgirsi. Dažnai nesusimąstoma, kodėl, kokiu tikslu keiksmažodžiai vartojami. Tiesiog vos ne po kiekvieno žodžio įterpiamas keiksmažodis tampa „vaizdingos“ kalbos dalimi ir būtinybe. Ar daug žinote lietuviškų keiksmažodžių?


Ekskursija Alytaus archeologijos muziejuje

Archeologinę ekspoziciją sudaro trys dalys. Pirmoji pristato akmens amžiaus radinius Lietuvoje ir titnago reikšmę Pietų Lietuvoje, čia rastus dirbinius iš šios gamtinės medžiagos. Antroji skirta geležies amžiui, jos akcentas – jotvingių genčių gyvenimas. Trečioji – duoklė miestui, nes ir pati ekspozicija įkurta Pirmajame Alytuje. Archeologų radiniai pasakoja Alytaus istoriją nuo jos ištakų iki XVI amžiaus, kai Dzūkijos sostinei buvo suteiktos miesto teisės. Ekspozicijoje galima apžiūrėti archeologų radinius iš piliakalnio papėdės kapinyno ir Pirmojo Alytaus aikštės. Lankytojai gali patys išbandyti akmenines girnas grūdams malti, akmens šlifavimo, medžio drožimo darbus senaisiais padargais. Ekskursiją papildo virtualus žaidimas apie priešistorinius laikus bei virtualus žaidimas „Pastatyk gynybinę pilį“.


VALDOVŲ RŪMŲ MUZIEJUS–PASLAPČIŲ KARALYSTĖ

Nacionalinis muziejus Lietuvos Didžiosios Kunigaikštystės valdovų rūmai

Kviečiame susipažinti su istorijos ir kultūros paveldo karalyste – Valdovų rūmų muziejumi. Mūsų susitikimo metu aiškinsimės kas yra muziejus, kokias istorijos paslaptis saugo jo ekspozicijos ir kaip jas atskleisti. Sužinosite apie Lietuvos didžiųjų kunigaikščių rezidencijos ir jos teritorijos raidą nuo XIII–XVII a. Pasivaikščiosime tarp mūrų, kuriuos gaubia atkurtas Valdovų rūmų pastatas, apžiūrėsime šioje teritorijoje aptiktus unikalius archeologinius radinius. Patys tyrinėsite – ieškosite ir bandysite atkoduoti vitrinose saugomų daiktų paskirtį.  Veiklas tęsime menėse su atkurtais istoriniais interjerais. Čia ieškosime architektūrinių detalių būdingų Gotikai, Renesansui ir Barokui. Išsiaiškinsime ką šie žodžiai reiškia ir kuo skiriasi pagal jų stilių atkurtos menės. Ir ne tik – daug sužinosit ir apie pačius Rūmų šeimininkus, o taip pat bandysime atrasti dvaro ir Vilniaus miesto kultūrines jungtis.
Šį edukacinį užsiėmimą rekomenduojame mokinių grupėms, kurios rengiasi atvykti į Valdovų rūmų muziejų pirmą kartą.

Lietuvos sostinės Vilniaus ir Gedimino laiškų metai


Edukacinis žaidimas skirtas 12 - 15 m. amžiaus moksleiviams. Tai aktyvus, įtraukiantis ir sumanumo bei komandinės veiklos reikalaujantis žaidimas, kurio tikslas – surasti paskutiniųjų Rokiškio dvaro grafų Pšezdzieckių paslapčių skrynią ir išsiaiškinti jos turinį. Prieš pradedant žaidimą, paslaptingosios skrynios ieškotojus edukatorė pakvies aplankyti grafų apartamentus. Šis edukacinis žaidimas – puiki pramoga, padėsianti vaikams geriau pažinti Rokiškio dvarą ir jo turtingą istoriją, ypatingą dėmesį atkreipiant į detales, atskleidžiančias jaunųjų grafaičių auklėjimo subtilybes. Skrynią „atrakinti“ ir joje esančiai paslapčiai atskleisti nebus reikalingos jokios specialios priemonės ar įranga – tik sumanumas ir atidumas. Skryniose paslėptas užduotis žaidimo dalyviai iššifruos ir tikslą pasieks tik veikdami išvien! Leiskitės į nepamirštamą nuotykį Rokiškio dvare ir suraskite bei atverkite paslaptingąją skrynią!


Teatralizuotas poezijos skaitymas "Poezijos takais"

Teatralizuotame poezijos skaityme „Poezijos takais“ - garsais, skoniais, kvapais ir prisilietimais siekiame sužadinti moksleivių pojūčius. Čia vaizdai netenka galios ir savo vietą užleidžia vaizduotei. Spektaklio metu žiūrovams yra užrišamos akys, jie sodinami ant kėdžių ir valandą laiko jie paskęsta poezijos ir pojūčių sintezėje, pamiršę buities rūpesčius.
Pojūčių spektaklį galima užsisakyti pasirinkus vieną iš siūlomų temų:
Meilė ir vienatvė (A. Mickevičius, Jonas Aistis, Maironis, Henrikas Radauskas, Vytautas Mačernis);
Gamta ir žmogus (Judita Vaičiūnaitė, Justinas Marcinkevičius, Jonas Aistis, Maironis);
Tėvynė (Vincas Kudirka, Maironis, Jonas Aistis).


Šiaulių apskrities Povilo Višinskio viešoji biblioteka

Pabėgimo kambariai – itin populiari ir įtraukianti pramoga, tad kodėl gi jai nepersikėlus į biblioteką? Pabėgimo kambarys „Svečiuose pas Povilą Višinskį“ – tai interaktyvus intelektinis žaidimas, nukelsiantis gimnazistus į 1900-uosius, kada carinės Rusijos žandarai, darydami kratą lietuvių rašytojo, spaudos darbuotojo, lietuvybės propaguotojo Povilo Višinskio bute, rado vieno draudžiamo spektaklio plakatų, dėl kurių jam buvo iškelta byla. Žaidėjų komandos tikslas – per 40 min. išspręsti įvairius galvosūkius, logines užduotis, susijusias su XX a. pradžios Lietuvos kultūriniu ir literatūriniu pasauliu, ir pabėgti iš kambario. Neįgyvendinus tikslo, P. Višinskio laukia žandarų areštas už neteisėtą lietuvybės puoselėjimą, o dalyvių komandos – už bendrininkavimą. Niekas nenorėtų pakliūti į žandarų nemalonę, tad komandoms reikės išties pasistengti, norint išvengti arešto.

Užsiėmimo trukmė: 45 min.
Dalyviai: 9-12 kl. moksleiviai.
Vieta: paslauga teikiama paslaugos užsakovo nurodytoje įstaigoje.


Kokias istorijas mena senosios Pasvalio kapinės...

P. Avižonio (anksčiau Kapų) gatvės kapinės uždarytos 1949 m. Pačiame Pasvalio miesto centre jas supa aukšti seni medžiai ir juodųjų kovarnių kolonijos. Šių dienų moksleiviai retai čia užsuka, nebent pakviesti mokytojo entuziasto... Ekskursijos metu, pasakodami apie čia palaidotus žmones, padėsime moksleiviams geriau pažinti praėjusių amžių istoriją, o išlikusios nuotraukos padės geriau įsivaizduoti, kaip viskas atrodė praeityje. Lankydamiesi kapuose prisiminsime garsiuosius Medinių kaime gimusius Vileišius, prof. oftalmologą Petrą Avižonį ir jo artimuosius, žymų Pasvalio krašto knygnešį Kazį Gumbelevičių bei kitus į amžinybę išėjusius kraštiečius. Prisimindami palaidotus žmones, kartu atkreipsime dėmesį ir į antkapius, aptinkamus šiose istorinėse kapinėse. Autentiški tipiniai kario kryžiai kvies pagerbti 1919–1920 m. Lietuvos Nepriklausomybės kovose žuvusiųjų atminimą. Prie knygnešio K. Gumbelevičiaus kapo mokiniai gauna užduotį – aplankyti paminklą knygnešiams ir namą Vaškų gatvelėje su išlikusiomis knygų slėptuvėmis durų staktose, Ši ekskursija primins tuos, kurie gyveno ne sau, o dėl mūsų visų giedresnės ateities.


Šiaulių miesto savivaldybės viešoji biblioteka

Edukacinė programa sudaryta iš dviejų dalių. I dalis – pažintis su viena seniausių pasaulyje tekstilės rūšimi - veltiniu; II dalis – nuotaikingas veltinio teatro galimybių pristatymas. Programos dalyviai supažindinami su viena seniausių pasaulyje tekstilės rūšimi, veltinio teatro lėlių struktūra, gamybos būdais ir valdymo technika. Sekama (skaitoma) pasiūlyta lietuvių liaudies pasaka (pvz., „Dangus griūva“ arba pasirinkta pasaka iš Eszes Hajnal „Išminčiukų pasakaitės“). Vaikai pasiskirsto vaidmenis, padedant bibliotekos darbuotojams, gamina veikėjus kūrybinėse dirbtuvėse, kuria vaidinimą bibliotekos Veltinio teatre ir po trumpos repeticijos vaidina. Jeigu didelė grupė, vaidiname du kartus. Vieni būna žiūrovai, o kiti aktoriai (Veikėjai). Edukacijoje ugdomas mokinių kūrybingumas, estetiniai jausmai, emocinės kompetencijos, vertybinės nuostatos, lavinami skaitymo įgūdžiai, tobulinami klausymo ir kalbėjimo įgūdžiai, turtinama kasdienė kalba. Terapiniam edukacijos pobūdžiui tinkanti veltinio audinio tekstūra labai maloni vaikų pirštams. Veltinis lavina smulkiąją motoriką, formuoja taktilinius bei sensorinius pojūčius, švelnus audinio paviršius leidžia vaikui, vedžiojant pirštuku, geriau įsiminti formas. Piešdami, karpydami, klijuodami, vaidindami vaikai mokysis kūrybinės improvizacijos.


Mažosios Lietuvos Jurbarko krašto kultūros centras

Teatralizuotos edukacijos metu susipažinsite su unikalios Mažosios Lietuvos dailininkės Lidijos Meškaitytės gyvenimu, ją supusia aplinka, išskirtiniu kultūriniu identitetu. Kūrybinės dalies metu patys išbandysite sukurti miniatiūrą punatilizmo technika. Sudalyvausite skaitmeninėje viktorinoje.

Kultūros paveldas; Tarpdisciplininis menas

Pažinimo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Velykinis gintarinis margutis (išvažiuojamoji)

Velykos – tai pavasario atgimimo šventė, kuomet gamta bunda naujam gyvenimui, o oras prisipildo gaivumo ir šviesos. Vienas iš gražiausių Velykų simbolių – margučiai, kuriuos su meile puošia visa šeima. Edukacijos dalyvius kviečiame ne tik sužinoti apie Baltijos gintarą, dar vadinamą Lietuvos auksu, bet ir sukurti savo Velykinį margutį.


Viešoji įstaiga Lietuvos energetikos muziejus

Edukacinė programa „Fotografija: pasaulis degtukų dėžutėje“ supažindina su įvairiais fizikos ir chemijos mokslo reiškiniais ir jų taikymu praktikoje: kine, dailėje, fotografijoje. Edukacinis užsiėmimas atskleidžia jo dalyvių kūrybingumą, sužadina vaizduotę ir leidžia per eksperimentinę patirtį žavėtis ir stebėtis mus supančią kultūrinę aplinką. Programoje pristatoma fotografijos proceso teorija, tai leidžia labiau įsigilinti į fotografijos kultūrą, suprasti, kaip toli pažengė šiuolaikinės technologijos leidžiančios fotografiją atlikti akimirksniu. Taip pat, praktinė dalis ugdo kūrybiškumą, kantrumą, papildo fizikos ir chemijos mokslų taikymą, jį priartina prie kasdienybės praktikų. Programa užtikrina kultūros patirčių įvairovę - skatina ir ugdo lankymosi muziejuje įpročius, leidžia į kultūrinius reiškinius, tokius kaip fotografija pažvelgti per mokslo prizmę, taip pat suteikia galimybę kritiškai vertinti fotografijos meną, ir galimybę patiems sukurti savą analoginės fotografijos kūrinį.


Orientacinis žaidimas Marijampolėje "Miesto gatvių labirintai"

Orientacinio žaidimo metu dalyviams reikia ne tik klaidžioti miesto gatvių labirintais, bet pirmiausia išgvildenti užduotis ir surasti gatvės meno sienose vaizduojamus atsakymus. Marijampolė vadinama GATVĖS MENO Meka Lietuvoje. Šiuo metu miestą puošia 27 kūriniai, kiekvienais metais kūrinių gausa auga. Tai tarptautinis projektas MALONNY , kuris vyksta jau 7 metus iš eilės. Vienas iš gatvės meno kūrinių R. Bartkaus "Tekantis gyvenimas" yra išrinktas gražiausiu gatvės meno kūriniu visoje Lietuvoje. Orientacinio žaidimo "Miesto gatvių labirintai" tikslas - aktyviai, per pažintį su miesto gatvės menu, ugdyti mokinių sąmoningumą, bei skatinti savarankiškai tyrinėti, pažinti Marijampolės miestą. Žaidimo uždaviniai: ugdyti vaikų pastabumą, gebėti atpažinti kultūros paveldą, aktyviai, savarankiškai tyrinėti, suprasti gatvės meno kūrinius. Dalyviai teisingus atsakymus suras žemėlapyje, lankstinukuose ar internete. Bet suradus teisingo atsakymo vietą, reikia visai komandai nuėjus prie jos įsiamžinti išmaniuoju telefonu. Naudojami metodai: navigavimas remiantis žemėlapiu, gatvės kūrinių atpažinimas nuotraukose, teksto arba vaizdų paieška informaciniuose miesto stenduose. Siekiama, žaismingo, savarankiško tyrinėjimo dėka dalyviai geriau įsisavins Marijampolės gatvės meno svarbą. Žaidimą laimi, daugiausiai užduočių ir teisingai išsprendusi komanda, atlikusi per trumpiausią laiką. Šis užsiėmimas skirtas įvairioms klasėms, bet užduočių sudėtingumas ir vertinimas skirtingas atsižvelgiant į mokinių amžių. Suskaičiavus rezultatus apdovanosime nugalėtojų komandą, saldžiais prizais apdovanoti bus visi dalyviai.


Hip hop - šiuolaikinio miesto subkultūra

Hipiai, banglai, gotai, rokeriai, reperiai, skinai, emo, jupiai, hipsteriai - kažkada labai dažnai kalboje vartojami terminai po mažų nyksta. Šiomis dienomis retai kada gatvėje sutiksi "neformalios" kultūros atstovą. Ką žinai apie hip hopą? Kas yra MC ar DJ? Grafitis menas ar vandalizmas? Ar hip hop mada turi įtakos šiuolaikiniams rūbų dizaineriams? Ką bendro turi robotika ir hip hop? Į visus šiuos klausimus rasi atsakymus šiame edukaciniame užsiėmime. Mokiniai susipažins su subkultūros sąvoka ir įvairove. Ypatingą dėmesį skirsime hip hop pagrindiniams elementams. Konstruosime ir programuosime LEGO Spike Prime robotą šokantį break'ą.


Kūrybinės dirbtuvės „JUDĖK IR (NE)MĄSTYK“ (Išvažiuojamoji)

Jaunų žmonių, ypač tų, kurių asmenybės dar tik formuojasi, kūrybiškumą dažniausiai varžo baimė klysti, kitų nuomonė, kompleksai dėl tam tikrų savo trūkumų. Todėl šiose dirbtuvėse bus sukurta nauja, kūrybai ir laisvei skirta erdvė, kurioje dalyviai, atlikdami teatro profesionalų naudojamus judesio pratimus, išmoks: • pažinti savo privalumus ir trūkumus; • atrasti individualią raišką;• sustiprinti pasitikėjimą savimi • išlaisvinti kūrybiškumą; • susikoncentruoti; • tobulinti analitinius gebėjimus ir savirefleksiją. Šie gebėjimai ypač svarbūs ugdant savimi pasitikinčią ir kūrybingą asmenybę, gebančią save analizuoti ir tobulinti bei siekti užsibrėžtų tikslų ir svajonių. Kūrybines dirbtuves ves Alytaus miesto teatro aktoriai Povilas Adomaitis ir Tomas Kunčinas, kurių išskirtinė domėjimosi sritis – scenos judesys. Povilas profesines žinias nuolat gilina scenos judesio ir psichofizikos srities seminaruose ir dirbtuvėse, turi scenos judesio dėstymo patirties, o nuo 2019 m. rengia kūrybinės laisvės laboratorijas suaugusiesiems, vaikams ir paaugliams visoje Lietuvoje. Tomas – nuo 2001 m. Alytaus teatre kuriantis vaidmenis spektakliuose, roko operose, judesio spektakliuose ir dalyvaujantis gausybėje kitų renginių. Unikali judesio plastika, energija, profesionalumas ir išvermė – stipriosios Tomo savybės, leidžiančios sukurti išskirtinius vaidmenis, kuriuose vyrauja proto ir kūno dermė.


Edukacinis užsiėmimas, supažindinsiantis su tarpukariu IX forte veikusiu Kauno sunkiųjų darbų kalėjimo padaliniu. Dalyviai turės galimybę lankytis autentiškose erdvėse, susipažins su įkalinimo įstaigos struktūra, vidaus taisyklėmis ir bausmių sistema. Visur bus matomi tuometinių kalinių kasdienybės, buities, darbų ir gyvenimo sąlygų pėdsakai, ženklai... Atskiras dėmesys skiriamas politinių kalinių turėtiems ir platintiems nelegaliems leidiniams, tokios rūšies spaudos atpažinimo momentams.


"Nerk į teatrą" festivalio edukacinės dirbtuvės

Nacionalinio Kauno dramos teatro aktoriai ir kviestiniai svečiai kviečia 1-12 klasių moksleivius į edukacinių dirbtuvių festivalį „ Nerk į teatrą“, kurių metu, pasitelkus teatrinius žaidimus, moksleiviai bus supažindinami su pagrindiniais teatro mene naudojamais metodais, taps aktyviais dalyviais ir ugdys savo kūrybiškumą. Pasitelkiami dirbtuvių vedėjai ir vykdomos veiklos moko vaikus ir jaunimą drąsos, geriau pajusti savo kūną ir balsą, pasitikėti savimi ir draugu, lavinti reakcijas, atpalaiduoti vaizduotę ir pasinerti į smagią kūrybos erdvę. Dirbtuvių metu suteikiama erdvė laisvai improvizuojant kurti istorijas, išmėginti jėgas scenoje, vaidinant įvairias situacijas iš savo gyvenimo kasdienybės.

Čia niekas nerašys pažymių. Čia nereikės nieko galvoti, ruoštis ar žinoti. "Nerk į teatrą" festivalio edukacinių dirbtuvių laikas bus pripildytas tik  pačių smagiausių žaidimų ir vaizduotės pokštų, kuriuos atskleis profesionalių aktorių, kompozitorių, choreografų komanda. Taip edukacijos dalyviai pažins ir šių profesijų subtilybes ir galimybes.


Turbūt ne kartą buvote užsiropštę ant įspūdingo piliakalnio ir žvelgėte į nuo aukštumos atsiveriantį įspūdingą vaizdą. Kaip atsirado šie žadą atimantys gamtos objektai? Ką darė mūsų protėviai, kad paverstų piliakalnius neįveikiamos pilies pavadinimo verta vieta? Kokie lobiai, bylojantys apie senąją praeitį, slypi piliakalnių gelmėse? Atsakysime į šiuos klausimus tapę žingeidžiais praeities žvalgais – tyrinėsime įvairias senienas, su draugais bandysime atspėti jų paskirtį, o galiausiai ir patys įrengsime pačius įspūdingiausius piliakalnius, ant kurių iškils bet kurio kietakakčio varžovo puolimą sustabdyti galinti tvirtovė!


Skaitant ir klausantis knygos "Kaip kiras gintarus rinko" supažindinti moksleivius su Baltijos jūros gintaru, jo istoriškumo apraiškomis, savybėmis ir galimybėmis pritaikyti taikomosios dailės, meno kūriniuose. Nupiešti, nutapyti, kaligrafiškai užrašyti popieriuje ir surengti mini parodą, ekspoziciją auditorijai. Skaitant pasakaites apie gintaro formavimosi istoriją, gaudymą, rinkimą Baltijos pajūryje, papuošalų iš jo kūrimą ir gaminimą, apdirbimo technikas: šlifavimą, poliravimą, gręžimą ir etc. dalyviai supažindinami su gintaro kilme, savybėmis. Vaikai, kaip ir knygos herojus kiras Aidis Vakaris pieš eskizą, iliustraciją, kurs dailės kūrinį, panaudodami jame mažą gintrinį akcentą, Baltijos jūroje sugautą gintaro gabaliuką. Klausydami pasakaičių „Kaip kiras gintarus rinko“, „Kaip kiras graibštą gintarui meistravo“ „Kaip kiras papuošalus dirbino“ jie pieš. Vėliau, atskleidžiant gintaro savybes, šlifuos ir poliruos gintaro gabalėlį į šiurkštų ir minkštą audinį. (Kaip rodo patirtis, vaikams ir jaunimui tai yra labai įdomi pažintis ir praktika). Susitikimo, dirbtuvių metu siekiama ugdyti vaikų kūrybiškumą, menines, kultūrines kompetencijas, aktualizuoti gintaro reikšmę įvairiais istoriniais laikotarpiais. Gintaras – lietuviškas simbolis baltų kultūroje, mitologijoje, Lietuvos valstybėje.


Edukacija su rašytoja Ilona Ežerinyte "O jeigu sukurtume bestselerį?" (Nuotolinė paslauga)

Edukacija su rašytoja Ilona Ežerinyte „ O jeigu parašytume bestselerį?“ (kūrybinio rašymo užsiėmimas). Kas yra bestseleris? Ką reiškia šis žodis ir kada jis atsirado? Kas būdinga bestseleriui ir kaip jį parašyti? Į šiuos ir kitus klausimus mokiniai ieškos atsakymų patys individualiai, grupėmis ir padedami edukatorės, kitaip sakant, darys tai, ką jau kelis amžius bando suvokti literatūros tyrėjai – ar populiariosios knygos turi ką nors bendra, jei taip - kokie tie bendrumai? Edukacijos dalyviai, pasitelkę teksto analizės įgūdžius, tirs trumpas populiariausių knygų vaikams ir paaugliams ištraukas ir darys išvadas, kurias pristatys savo klasės draugams. Taip suformulavę kelis bestselerio bruožus, bandys grupėmis kurti istoriją, gavę kai kuriuos privalomus siužeto elementus. Savo kūrinio fragmentą kiekviena grupė pristatys visai klasei, fragmentai pagal tam tikrą ekrane rodomą schemą jungsis į vientisą kūrinį.


Edukacinė paskaita "Noriu sukurti filmą" (7-8 kl.) (Nuotolinė paslauga)

Kadangi, gyvename vaizdo kultūros laikais, todėl pasirinkta meno sritis - kinas - puikiai tinkanti priemonė kritiškai ir kartu savarankiškai vertinti aplinką, kasdienybę ir aktualijas Lietuvoje ir pasaulyje. Paskaita padės suprasti kino kalbą, išmokys “skaityti” kino kadrų citatas ir potekstes, padės suvokti žanrų ir stilių skirtumus bei panašumus, išmokys interpretuoti kino dramaturgiją. Tai ypač bus aktualu moksleiviams ateityje, žiūrint filmus, jie jau žinodami kino gramatikos pagrindus, galės analizuoti pamatytą kino kūrinį skirtingais kampais. Taip bus prisidėta prie kūrybiškos, kritiškai mąstančios ir pilietiškos jaunuomenės ugdymo. Paskaitą ves ilgametę edukacinių kino dirbtuvių patirtį turintis režisierius ir prodiuseris Antanas Gluskinas. Paskaita bus suskirstyta į tris dalis. Pirmoje dalyje moksleiviai susipažins su pagrindiniais filmo kūrimo - pasiruošimo, filmavimo ir montažo - etapais ir su filmo kūrybinės grupės narių funkcijomis - kas ką daro ir kas už ką yra atsakingas - filmo kūrimo darbuose. Antroje dalyje moksleiviai bus supažindinti su scenarijaus kūrimo pagrindais bei patys išbandys ,paskaitos metu, per kelias minutes, sukurti scenarijaus pagrindus, kuriuos jie galėtų vystyti vėliau ateityje. Trečioje dalyje bus kalbama apie vaizdą ir garsą, apie jų svarbą filme. Paskaitos vadovas pasidalins patirtimi, kaip naudojant savo turimą techniką - išmaniuosius telefonus ar planšetes, fotoaparatus - nufilmuoti reikiamą vaizdą arba įrašyti garsą. Paskaitos metu moksleiviai bus skatinami aktyviai dalyvauti, išreiškiant savo mintis apie išgirstus filmo kūrimo dalykus. Tokiu būdu bus skatinama nebijoti reikšti savo mintis bei vertinti išgirstą informaciją.


Atstatyti bunkeriai laisvės kovų istorija prabyla

Tikslas – plačiau susipažinti, pagilinti žinias ir gebėjimus pokario laisvės kovų istorijos tema ir jos reikšme mūsų valstybingumo atkūrimui, per praktinius užsiėmimus ir asmeninį potyrį nors trumpam pajusti partizanų gyvenimo bunkeryje kasdienybę.
 Veiklos metu ugdyti moksleivių kritinį mąstymą, savivertę, motyvaciją domėtis istorija, gebėti dirbti komandoje, atlikti užduotis mokantis bendrauti ir  bendradarbiauti.
 I dalis edukacijos vyksta muziejuje, kur moksleiviai plačiau supažindinami su laisvės kovų istorija, dokumentais, nuotraukomis, ginklais, kovos taktika, šio krašto Algimanto ir Vytauto partizanų apygardose veikusiais kovotojais, partizanų uniformomis ir jų atsiradimo subtilybėmis, partizanų priesaikos žodžiais.
 II dalis edukacijos vyksta muziejaus erdvėse esančiame bunkeryje. Moksleiviams sudaryta galimybė bet kuriuo metų laiku pajausti laisvės kovotojo gyvenimą uždaroje erdvėje. 2017 m. muziejaus teritorijoje pastatyta partizanų Streikų bunkerio kopija. Dalis moksleivių turi galimybė apsirengti partizanų uniformomis, jos specialiai pasiūtos edukacijoms, eina į bunkerį kur susipažįsta su partizanų gyvenimo buitimi, bunkerio statymo ypatumais, paragauja partizaniško maisto, skaito partizanišką spaudą. Su edukatoriumi pabūna užsidarę bunkeryje visiškoje tyloje ir tamsoje, taip nors kiek bando pajusti to meto realybę. Edukacijos pabaigoje vyksta refleksija taikant įvairius mokymo metodus.
Apsilankymas muziejuje ir dalyvavimas edukacinėje programoje pagilins teorines žinias įgytas pilietinio ugdymo ir istorijos pamokų metu apie laisvės kovotojus. Formuos patriotiškumo ir meilės Tėvynei jausmus.


Kultūrinė edukacinė programa – ekskursija Bernardinų sodas - „Nuo daržo iki vasaros teatro“

Pačioje Vilniaus senamiesčio širdyje įsikūrusi gamtos oazė – Bernardinų sodas, mėgstama pramogų ir poilsio vieta. Senais laikais, šią pelkėtą vietą savo namais pavertė į Vilnių atvykę vienuoliai pranciškonai, čia pasistatę bažnyčią ir vienuolyną, pasisodinę derlingus daržus ir žaliuojantį sodą su tvenkiniais, kanalais ir aplink dūzgiančiomis bitėmis. Tačiau parko istorija susijusi ne vien su vienuoliais. Čia būta prabangių restoranų, bufetų, vasaros teatras, net ir palmė džiugino sodo svečius. Edukacinės ekskursijos tikslas – supažindinti dalyvius su unikaliu istoriniu architektūros paminklu, atskleisti jo vertybes ir ugdyti kultūrinį – istorinį sąmoningumą. Pristatyti daugiau nei 500 metų čia gyvenančių vienuolių pranciškonų kasdienybę, tradicijas ir šventes. Ugdant pastabumą ir dėmesį skatinti surasti ir pažinti sode augančių augalų ekspozicijas, tobulinti gebėjimą geriau suprasti jų panaudojimo galimybes ir naudingąsias savybes. Pasitelkiant vizualinę medžiagą (nuotraukas, žemėlapius, atvirukus), edukacinius ir teminius žaidimus, gyvai tyrinėti sodo aplinką ir atrasti jame įvykusius landšafto ir architektūros pokyčius: dingusius, nugriautus pastatus ir paminklus, dirbtinai sukurtą upės vagą, buvusias ir esamas augalų kolekcijas. Moksleiviams suteikiama galimybė tyrinėti ir interpretuoti, matyti detales, vertinti ir saugoti gamtos, kultūros ir architektūros paveldą.


Akmenės rajono savivaldybės Akmenės krašto muziejus

Moksleiviai bus supažindinami su etnografine ekspozicija, duodamos užduotis surasti baltiškų simbolių, edukacinėje klasėje bus pateikiama platesnė informacija apie baltų simboliką ir jos reikšmę, pagal gautą informaciją reikės sukurti suvenyrą su baltų simbolika (skirtukai, amuletai , papuošalai).


Kultūrinės edukacijos užsiėmimo „Susipažink su Kauno istorija“ metu pasitelkdami elektroninius žinynus „Kaunas: datos ir faktai“ (datos.kvb.lt/) ir „Žymūs Kauno žmonės: atminimo įamžinimas“ (atminimas.kvb.lt/) susipažinsite su svarbiausiais Kauno kultūros paveldo objektais ir miesto istorijos įvykiais. Lietuvos istorijos žinias papildysite Kauno miesto ir apylinkių istorijos žiniomis ir mokysitės jas kūrybiškai pritaikyti. Lavinsite informacijos paieškos įgūdžius, atliksite kritinį informacijos vertinimą skatinančias užduotis. Surinkdami dėliones susipažinsite su įvairių tautų kultūros paveldo objektais Kaune. Edukacijos pabaigoje kursite ir pristatysite piešinius „Kaip Kaunas atrodys 2050 metais“, kuriais atskleisite savo kūrybingumą. „Susipažink su Kauno istorija“ – edukacija žingeidžiai ir kūrybingai klasei!
Kultūrinės edukacijos užsiėmimo „Susipažink su Kauno istorija“ tikslas – pagilinti moksleivių Lietuvos ir Kauno istorinių įvykių ir procesų sąmoningą suvokimą, mokykloje įgytas bendrąsias istorijos dalyko žinias jungiant su lokalinės istorijos (Kauno miesto ir apylinkių) žiniomis bei plėsti mokinių kultūrinį akiratį, ugdyti kritinį mąstymą bei kūrybingumą.
Uždaviniai: 1) moksleiviams aktualizuoti Kauno miesto ir jo apylinkių kultūros paveldo objektus; 2) supažindinti su istoriniais įvykiais Kaune, žymiais kauniečiais, turėjusiais didelę reikšmę Lietuvos istorijai; 3) plėtoti moksleivių informacijos paieškos bei kritinio jos įvertinimo įgūdžius; 4) skatinti patikimų ir patrauklių bibliotekos informacijos išteklių naudojimą; 5) ugdyti mokinių kūrybingumą atliekant piešinius „Kaip Kaunas atrodys 2050 metais“.


Kokie žodžiai tinka menui? Apie kūrybą ir istoriją (9-12 kl.)

Kaip XVII a. lipdiniai ir freskos susiję su šiuolaikiniais meno kūriniais? Kodėl menininkai renkasi skirtingas raiškos priemones? Ar svarbu, kokioje erdvėje yra meno kūrinys? Ką reiškia būti menininku, restauratoriumi, istoriku ar kuratoriumi šiais laikais?
Edukacijos metu skirsime laiko dviems šiuolaikinio meno kūriniams ir vienam XVII-XVIII a. dekoro elementui, išlikusiam Sapiegų rūmų sienose, aptarti. Mokiniai bus skatinami reikšti savo mintis, diskutuoti, svarstyti, atrasti ryšius, sąsajas, panašumus ir skirtumus tarp skirtingų istorinių laikotarpių ir meninės raiškos formų, o svarbiausias mintis išsineš su savimi užrašę jas atvirukuose.


Lietuvos teatro, muzikos ir kino muziejus

Ar žinojote: jei norite muzikuoti, jums nebūtina turėti daug brangiai kainuojančių muzikos instrumentų? Kad paprastus, bet smagius muzikos instrumentus galite pasidaryti patys iš antrinių žaliavų ir nekenkti savo planetai Žemei? Šiame edukaciniame užsiėmime sužinosime, kokie yra muzikavimo būdai be įmantrių muzikos instrumentų, kaip lengva pasidaryti instrumentus savomis rankomis! Taip pat atkreipsime dėmesį į tai, kodėl mums visiems būtina tausoti savo gimtąją Žemės planetą ir kaip mes visi galime prie to prisidėti mažais, bet svarbiais veiksmais.


Ar esate skaitę Salomėjos Nėries kūrinį „Senelės pasaka“? Jei ne, bet norite susipažinti, jums parengta edukacinė programa „Pažaiskime „Senelės pasaką“. Užsiėmimo pradžioje edukatorė papasakos apie S. Nėries vaikystę, gyvenimą Palemone, poetės kūrinius, kuriuos pamėgo vaikai ir išskirtinį eilėraštį „Senelės pasaka". Pademonstruos eilėraščio „Senelės pasaka" 1960 m. (seniausias, saugomas muziejaus archyve) leidimą su spalvingomis dailininkės Birutės Demkutės iliustracijomis. Moksleiviai skaitydami stebės iliustracijas, atspindinčias aprašomus skirtingų pasakų, sudėtų į eilėraštį, personažus. Perskaičius S. Nėries eilėraštį bus renkamos dėlionės, pagamintos pagal demonstruotas iliustracijas. Prieš žaidimą galėsite susipažinti su S. Nėries gyvenimo detalėmis, apžiūrėti memorialinius daiktus ir kambarius, kuriuose gyveno poetė su savo vyru skulptoriumi Bernardu Buču ir sūneliu Sauliumi.


Kazio Binkio 1938 metais parašyto  „Atžalyno“ centre – be kaltės apkaltintas jaunuolis. Net ir niekinamas, jis neatsižada vertybių, nesiliauja tikėjęs gyvenimu ir kitais žmonėmis. Tai nuotaikinga, įtaigi drama, alsuojanti tarpukario Lietuvos optimizmu ir noru aukotis – vertybėmis, kurių taip trūksta šiandien.

Režisieriaus Jono Vaitkaus žodžiais, šis kūrinys gali tapti pavasariniu lietumi šiandienos teatre – nusigręžusiame nuo pamatinių vertybių, linkstančiame į destrukciją ir neigimą. Vaidinti spektaklyje režisierius pakvietė ne tik patyrusius aktorius, bet ir jo paties vadovaujamo Lietuvos muzikos ir teatro akademijos vaidybos kurso studentus. Tokios entuziazmu trykštančios kūrybinės komandos interpretuotas „Atžalynas“ – puiki galimybė iš naujo atrasti klasikinę Lietuvos dramaturgiją.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pilietiškumo kompetencija


Edukacinis užsiėmimas „Šventiniai meduoliai“

Greičiau meilė išgaruos, nei meduolis supelys... Meduoliai – tai XIV amžiuje kartu su prieskoniais atsiradęs saldėsis iš medaus ir miltų. Meduolius kepdavo dideliais tešlos lapais ir lapą sulaužydavo. Yra išlikęs egzotiškas vokiečių pasakojimas apie tai, kaip meduolių prekiautojai, sulūžus vežimui, vieną meduolio lapą panaudoję vietoj rato. Tik vėliau pradėti formuoti įvairių formų meduoliai. Meduoliai tapo ir lietuvių tradiciniu kepiniu, jie kepami nuo Šv. Mikalojaus ir Šv. Kalėdų iki šv. Kazimiero, o po Šv. Kazimiero prasideda riestainių ir beigelių metas. Pagal praeityje populiarią ir didelę reikšmę gastronomijos istorijoje turėjusią humoralinę teoriją, ano meto sveikos gyvensenos pagrindą, medus laikytas vienu geriausių apsaugų nuo peršalimo. Todėl meduolių laikas prasidėdavęs žvarbėjant orui. Ši tradicija stipriai įsitvirtinusi Lietuvos sostinėje Vilniuje ir Vilniaus krašte. Iki šių dienų meduoliai – pagrindinė Kaziuko mugės prekė. Kulinarinių dirbtuvių metu meduolių kvapas atvers kulinarinio pasaulio pažinimo vartus. Jaunimas bus supažindintas su lietuvių tradicinės virtuvės ir kalendorinių švenčių patiekalais. Bus rodomi įrankiai, priemonės (medinės meduolių formavimo formos), maisto produktai, skirti meduolių tešlai (ruginiai miltai, medus, kiaušiniai, įvairūs prieskoniai, cukrus, sviestas). Sužinosime kas yra tešlos fermentavimas ir kiek laiko būdavo fermentuojama tešla prašmatniems meduoliams. Demonstruosime tešlos gaminimo procesą. Užsiėmimo metu bus galima išsirinkti labiausiai patikusią meduolių formą – pasagą, angelą, varpelį, margutį, širdį, ąžuolą, katiną, žirgą, elnią, kiškį, avinėlį, paukštį, gaidelį. Formuosime pasirinktos formos meduolį ir kepsime. Kol meduoliai keps, aptarsime maisto medžiagas, jų energinę vertę, kalbėsimės apie sveikatą ir kaip atsakingai, taupiai vartoti maisto produktus, gebėti teisingai juos pasirinkti siekiant geresnės gyvenimo kokybės. Kai meduoliams iškeps, savo gaminį pateiksime kaip dovaną arba lauktuves iš Utenos.


Klaipėdos miesto savivaldybės Mažosios Lietuvos istorijos muziejus

Delmonas – puošni siūta kišenė, nešiojama ant dešinio šono virš arba po prijuoste. Tai neatskiriama lietuvininkių kostiumo dalis, kituose etnografiniuose regionuose neaptinkama. Moterys į juos dėdavosi smulkius asmeniniu daiktus – maldaknygę, raktus, nosinaitę. Delmonus siūdavo iš prabangių tamsios spalvos audinių ir gražiai išsiuvinėdavo įvairiaspalviais siūlais, kraštus apsiūdavo šilkine, vilnone arba aksomine juostele.

Užsiėmimo metu viso delmono pasiūti gal ir nespėsime, bet susikurti savo raštą ir jį išsiuvinėti – tikrai taip. Užsiėmimas skatina moksleivių kūrybiškumą, loginį mąstymą, smulkiąją motoriką.


“Muzika visiems” – tai muzikinė, edukacinė kelionė, kurios metu per grupinę improvizaciją auditorija susipažįsta su skirtingų pasaulio šalių muzikinėmis kultūromis, instrumentais bei ritmais. Šioje edukacijoje aptariami klausimai: kaip ir kodėl atsirado muzika? Kokie buvo pirmieji muzikos garsai ir instrumentai? Kas yra ritmas? Kodėl muzika kartais gali pasakyti daugiau nei žodžiai? Atsakymus į šiuos klausimus mokiniams padės surasti žinomas muzikantas, džiazo kūrėjas, multiinstrumentalistas bei edukatorius Remis Rančys. Edukacijos tikslas – supažindinti vaikus su skirtingomis pasaulio muzikinėmis kultūromis ir muzikos instrumentais. Per specialiai sukurtus muzikinius žaidimus vaikams suteikiama galimybė patiems savarankiškai muzikuoti bei improvizuoti.

Užsiėmimo metu mokiniai atliks keletą praktinių muzikinių žaidimų, kurie lavina motoriką, koordinaciją, ritmo pojūtį bei kuria geresnį grupės tarpusavio ryšį. Vaikai susipažins su netradiciniais muzikos metrais ir ritmais. Užsiėmimuose atliekami pratimai yra sukurti remiantis Afrikos bei Pietų Amerikos muzikinėmis tradicijomis bei ritualais. Edukacijoje naudojamų instrumentų geografija yra labai plati: pandeiro (Brazilija), lumzdelis (Lietuva), melodionas (Italija), dumbrelis (Norvegija), šamano būgnas (Sibiras), asalato (Senegalas), gitarlelė (Havajai).

Edukacinis užsiėmimas “Muzika visiems” – tai edukacinė muzikos pamoka, kuri pažadina ne tik kūną, bet ir sielą.


Kražių Motiejaus Kazimiero Sarbievijaus kultūros centras

Edukacinė programa dalyvius nukelia į tą laikotarpį, kuomet knygnešys buvo viena svarbiausių asmenybių Lietuvoje. Čia jie supažindinami su knygnešiais ir jų keliais, kalbama apie „vargo“ mokyklą, rašoma plunksna, išmokstama Knygnešių daina. Edukacijos dalyviai taip pat išbando knygnešio dalią – avi klumpėmis, neša knygų ryšulius, „įkliuvę“ už knygų gabenimą atlieka bausmę. Įgytas žinias mokiniai užfiksuoja spręsdami kryžiažodį arba labirintą.


Žemaičių muziejaus „Alka“ Gamtos skyriuje ir autentiškoje Žemaitijos kaimo ekspozicijoje vykdomuose edukaciniuose užsiėmimuose, skirtuose ikimokyklinio bei jaunesniojo mokyklinio amžiaus vaikams ir atskiroms šeimoms. Edukacinio užsiėmimo dalyviai, apžiūrėję paukščių ekspoziciją, klausysis paukščių balsų, palygins kiaušinius, atsakys į klausimus, mins mįsles, žais žaidimus, paukščių chore pamėgdžios paukščių balsus.Kiekvienas edukacinio užsiėmimo dalyvis gaus lapą su paukščių kontūrinėmis iliustracijomis ir galės muziejuje, ugdymo įstaigoje ar namuose spalvinti, daryti aplikacijas iš spalvoto popieriaus ar kitaip sukurti savo iliustracijas knygai. Gamtos pažinimas per tautosaką ir kūrybinės veiklos paįvairins jaunosios kartos ugdymo procesą ir aktualizuos nematerialųjį kultūros paveldą.


Muzikinis edukacinis spektaklis „Skambantys skaičiai“

Koncertinė įstaiga Lietuvos simfoninis pučiamųjų orkestras

Tikslas – Pristatyti kokybišką, aktualų edukacinį turinį pradinio ir pagrindinio koncentro vaikų ir paauglių auditorijai, supažindinant juos su muzikos ir matematikos sąsajomis.
Uždaviniai:
1. Supažindinti mokinius su matematiniais muzikos principais.
2. Ugdyti supratimą apie muziką, kaip meno formą ir jos ryšį su matematika.
Spektaklis „Skambantys skaičiai“ kelia klausimą – kas bendro tarp muzikos ir matematikos? Ar muziką galima suskaičiuoti, o gal skaičiai moka šokti ir dainuoti? Naujame nuotaikingame ir šmaikščiame Lietuvos simfoninio pučiamųjų orkestro muzikiniame spektaklyje  klausytojai kviečiami įsijungti į netikėtą istoriją, kurioje muzikos pamoką ves madam Nulštein! Kartu su orkestru ji garsais spręs „muzematines“ lygtis ir bandys atsakyti į sudėtingus klausimus. Galbūt jei nebūtų matematikos, visi gyventumėte olose kaip pirmykščiai žmonės? Kas nutiktų, jei nebeliktų skaičių? Klausimų visgi kyla ir madam Nulštein – deja, į juos atsakyti negali niekas. Juk pasaulis – tai ne tik aiškumas, bet ir paslaptis...


Dažnas moksleivis, paklaustas, kokius žino lietuvių liaudies muzikos instrumentus, dažniausiai pamini kankles arba atneštinius muzikos instrumentus – bandoniją, smuiką, cimbolus. Šio edukacinio užsiėmimo metu pristatoma autentiškų lietuvių liaudies muzikos instrumentų įvairovė: styginiai (kanklės, pūslinė), pučiamieji (skudučiai, ragai (triūbos, trimitai), daudytės, ožio ragai, lamzdeliai, birbynės, švilpos, molinukai), mušamieji (dzingulis, įvairūs būgneliai, skrabalai). Paaiškinama instrumentų paskirtis, repertuaras, techninės galimybės, kaip jie buvo dirbinami, derinami.

Instrumentai pristatomi tradicijų ir papročių kontekste: retas žino, kad, pavyzdžiui, laidotuvių metu būdavo kankliuojama, skudučiai, lamzdeliai buvo piemenukų, o ragas – kerdžiaus instrumentai. Kai kurie instrumentai pristatomi natūroje, kiti – vaizdo įrašais, skaidrėmis ar nuotraukomis. Klausoma šiais instrumentais atliekamų kūrinių, kuriuos išgirsti šiandien kasdieninėje aplinkoje ne taip dažnai pavyksta.


„Vienas, vienas… Ar girdite? Vienas, vienas...”. Domitės kaip tarpusavyje komunikuoja ir informaciją perduoda kariai? Norite patys išmokti komunikuoti neverbaliniu, morzės abėcėlės ar fonetinės abėcėlės būdų? Norite susipažinti su Lietuvos kariuomenėje ir NATO alianse naudojama karine technika? Tą galite padaryti atvykę į Karo Technikos ekspoziciją ir sudalyvauti edukacinėje programoje „Nebūk be ryšio”. Edukacinė programa, skirta 5–12 klasių mokiniams. Šioje edukacinėje programoje komandinio darbo metu tapsite ryšininkais ir atlikdami įvairias užduotis ugdysite komandinį darbą, kuris yra svarbus tiek kariuomenėje, tiek civiliniame gyvenime.


Svečiuose pas muzikos instrumentus (Kauno m. ir Kauno raj. savivaldybėse) 5-8 kl.

Kaip skamba styginiai, pučiamieji, mušamieji instrumentai? Kiek pavadinimų turi smuikas? Kokiais instrumentais galima išmatuoti autobusą? Iš ko pagaminti instrumentai? Užsiėmimo metu susipažinsite su svarbiausiais simfoninio orkestro instrumentais, jų rūšimis, ypatumais, taip pat turėsite unikalią galimybę patys jais pagroti!
Mokiniai susipažįsta su klasikiniais vakarų styginiais, pučiamaisiais ir mušamaisiais instrumentais, pažįsta grojimo būdą, išmoksta apibūdinti instrumento tembrą, jo savybes. Mokiniai turi galimybę muzikuoti drauge su kitais ir patirti bendrumo jausmą. Tinkamas: muzikos programos žinioms pasikartoti, pagilinti ir praplėsti.
Užsiėmimas gali būti pritaikomas vaikams su judėjimo negalia. Apie specialiųjų poreikių turinčius vaikus informuoti užsakymo metu.
Išvykstamoji paslauga teikiama Kauno mieste ir rajone. Užsiėmime mažiausias galimas vaikų skaičius - 18.


Edukaciniuose užsiėmimuose su vaikais peržiūrėsime tarptautinio projekto metu jau sukurtą vaikų dokumentinį filmą „VOICE“ apie patyčias ir neapykantą kurstančią kalbą. Apmąstysime vaikų turimas patirtis apie draugystę, rūpestį / gerumą / meilę / pagarbą / pagalbą, konfliktines ar skaudinančias situacijas, sąveikas ir veiklą internete. Aptarsime, kokios pagalbos ir paramos jie norėtų, kai, bendraudami su kitas jie patiria sunkumų, o ypač kalbant apie patyčias internete. Edukacinio užsiėmimo metu pasitelkdami turimus vaikų skaitmeninius gebėjimus ir padėdami formuoti naujus kursime trumpą dokumentinį filmą / reportažą apie vaikus supantį pasaulį, turimus sunkumus bei tų sunkumų sprendimo galimybes diskusiją nukreipti į teigiamas emocija, patardami kaip reikėtų susidoroti su tam tikromis situacijomis arba kaip apsisaugoti nuo jų.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Spaudos draudimo gadynė: nuo knygnešių iki Vinco Kudirkos (Nuotolinė paslauga)

Vinco Kudirkos redaguotas laikraštis ,,Varpas“ ir anksčiau leista ,,Aušra“ buvo populiariausi periodinės spaudos leidiniai, platinti per slaptąjį knygnešių tinklą. Kviečiame ne tik susipažinti su šiuo lietuvių tautiniam atgimimui svarbiu laikotarpiu, bet ir atlikti įvairias nuotaikingas užduotis – iššifruoti knygnešio paliktą žinutę ir padėti jam surasti kelią, nustatyti, kuri knygnešio fotografija yra klastotė.


Pamario legendos atgyja (Nuotolinė paslauga)

Klaipėdos miesto savivaldybės Imanuelio Kanto viešoji biblioteka

Nuotolinė edukacija „Pamario legendos atgyja“, skirta pradinių klasių vaikams, norintiems įdomiai pažinti Klaipėdos krašto praeitį, tautosakoje sukauptą protėvių išmintį, išgirsti bauginančias ir šmaikščias istorijas. Virtualaus susitikimo metu programos dalyvius pasitiks iš praeities (500 metų atgal) atkeliavusi Pamario ragana Smailianosė. Teatralizuoto vaidinimo metu, ragana atskleis įdomiausias praeities legendas, mitinių būtybių (milžinų, undinių, velnių, aitvarų...) paslaptis, kvies vaikus domėtis protėvių papročiais, tautosaka (įminti mįsles, ką senovėje reiškė atitinkami gamtos reiškiniai), dalinsis prisiminimais ir vizualiai pademonstruos, kaip Klaipėdos pilis apsigynė nuo priešų. Susitikimo metu dalyviai stebės iš Smailianosės pasakojimų atgyjančias Lego kaladėlių konstrukcijas (esančias bibliotekoje): įspūdingo dydžio Klaipėdos pilį, veikiančią katapultą, vandens malūną, labirintą, milžinę Neringą. Edukacinio užsiėmimo metu vaikai galės drąsiai užduoti klausimus, diskutuoti su Pamario ragana apie gyvenimą ir papročius senovės Klaipėdoje. Edukacijos metu dalyviai savo žinias pasitikrins bei atmintyje įtvirtins išgirstas įdomybes spręsdami virtualias užduotis bei dalyvaudami viktorinoje. Kviečiame keliauti laiku ir prisidėti prie Pamario legendų išsaugojimo!


Eko dirbtuvės - medvilninių maišelių dekoravimas

Eko dirbtuvių metu vaikai yra supažindinami su aplinkos taršos problemomis ir jų sprendimo būdais. Po to, laukia praktinės kūrybinės dirbtuvės, kurių metu vaikai dekoruoja medvilninius maišelius su savo pasirinkta žinute. Kiekvienas dalyvis turi sugalvoti, kokią žinutę perduos jo kūrinys, parinkti tinkamas šitai emocijai spalvas ir formas ir dekoruoti maišelį tekstiliniais dažais. Šias dirbtuves galima pritaikyti ir kitai Jums aktualiai tematikai - pvz. Lietuvos valstybinės ar kitos šventės. Paslauga teikiama visoje Lietuvoje, susisiekti prieš užsakant paslaugą.


Apžvalginė ekskursija po muziejinę ekspoziciją „Tuskulėnų dvaro paslaptys“

Lietuvos gyventojų genocido ir rezistencijos tyrimo centras

Lankant muziejinę ekspoziciją supažindinama su sovietinio totalitarinio režimo sukurtu mirties nuosprendžių priėmimo ir vykdymo mechanizmu. Pasakojama apie slapta atvežtus ir užkastus Tuskulėnų dvaro teritorijoje žmones, kuriems 1944–1947 m. Vilniaus NKGB (MGB) vidaus kalėjime buvo įvykdyta mirties bausmė. Atskleidžiamos egzekucijų organizatorių ir vykdytojų biografijos, Sovietų Sąjungos represinių struktūrų veikimo metodai. Taip pat pristatoma Tuskulėnų dvaro istorija nuo XVI a. iki šių dienų.


Orientacinis žaidimas „Senojo kurorto istorijos“ Druskininkuose mažiesiems

Orientacinis žaidimas Druskininkuose „Trys karūnuotos pušys“ mažiesiems

Gilioje senovėje kunigaikštis medžiojo su dvariškiais ir atsitiktinai atsidūrė šioje vietoje. Medžioklė sekėsi, tad kunigaikštis privalėjo nušauti sakalą. Taiklios šaulio strėlės pervertas sakalas krito į Nemuną, o kunigaikštis puolė į vandenį jo išgriebti. Kunigaikštienė ant kranto labai gailiai pravirko ir bėgiojo upes pakrante, liedama sūrias ašaras bei šaukdama savo vyrą. Po kiek laiko su sakalu rankose iš vandens išniro kunigaikštis – sveikas ir gyvas. Pasak legendos, tose vietose, kur nukrito kunigaikštienės ašaros, iš žemės ištryško sūrūs šaltiniai. Raskitei tą šaltinį.

Tai tik viena užuomina iš daugybės užduočių, kurias jums reikės išsiaiškinti. Reikės aplankyti vietas, kurių galbūt anksčiau dar nematėte! Tegul miesto gatvės, pastatai, jų užeigos ir skersgatviai prabyla! :)

Jums nebūtina įminti visų mįslių ir užduočių, bet negi pusiaukelėje pasiduosite. Laimės ta komanda, kuri surinks daugiausia taškų ir kuri greičiausia atvyks į finišo vietą!

Interaktyvios programėlės pagalba, turėsite 2 valandas neišdildomiems įspūdžiams ir nuotykiams.

Esant galimybei ir iš anksto susitarus, žaidimas gali būti vedamas gyvai, atvykus į vietą.
Paslaugos vykdymo vieta: prie Druskininkų Grožio šaltinio, Vilniaus al. 11, Druskininkai. Galimas ir kitas adresas Druskininkuose, susitarus.

Esant poreikiui, paslaugą galime suteikti ir kitu metu, susisiekite: info@isbandyktai.lt arba +370 699 98947


Žaidžiame TI TA TO 1-4 kl. išvykstamasis (Kauno mieste ir raj.)

„TI TA TO“ edukacinis užsiėmimas – tai neužmirštama kelionė į garsų pasaulį, kuriame persipina gamtos ir žmogaus sukurta muzika. Užsiėmime susipažinsite su senaisiais lietuvių liaudies instrumentais žiūrėdami animacinį filmą "Žaidžiame TI TA TO", gyvu atlikimu išgirsite, kaip skamba: kanklės, skudučiai, kaulo ūžynė ir kt.  Taip pat pakviesime pačius išsibandyti muzikos instrumentus ir pasipraktikuoti mušant ritmą "TI TA TO".
Rekomenduojamas etnokultūriniam, muzikiniam ugdymui.
Užsiėmimą galime pravesti vaikams su intelekto sutrikimu, judėjimo, klausos negalia - filmas išverstas į lietuvių gestų kalbą. Apie specialiuosius grupės poreikius prašome informuoti užsakymo formoje. Atkreipiame dėmesį, kad užsakant paslaugą grupei su klausos negalia, ją reikėtų užsakyti kuo anksčiau, kadangi turėsime užsakyti vertėjo į lietuvių gestų kalbą paslaugas ir išsiųsti užsiėmimo santrauką susipažinimui.
Išvykstamoji paslauga teikiama Kauno mieste ir rajone. Minimalus grupės dydis - 18 vaikų.


„Mažasis Princas“ pagal A. de Sent Egziuperi (Išvažiuojamoji)

„ Vaikystė – tai didelė žemė, iš kurios mes visi kilę...” ( Antuanas de Sent – Egziuperi apie „ Mažąjį princą “). Spektaklis taip ir prasideda - nuo pirmojo piešinio, kuriame pavaizduotas smauglys, prarijęs dramblį... Tik suaugusieji jame mato skrybėlę ir nieko daugiau. Jie beria pamokymus, nurodymus, moko gyventi pagal taisykles. Tačiau, jei ieškai tiesos – tenka nukristi dykumoje ir joje susitikti save vaike - Mažajame Prince... Mažojo Princo planetoje auga graži, tačiau labai įnoringa rožė. Negalėdamas su ja sutarti, Mažasis Princas palieka namus. Bekeliaudamas po planetas, jis susiduria su vienišu karaliumi, tuščiagarbiu, girtuokliu, verslininku, žibintininku, geografu, tačiau nė vienas iš jų netampa princo bičiuliu. Suaugusiųjų ribotumas, silpnybės jam juokingos ir keistos. Naivus ir išmintingas, atviras ir paslaptingas, vis klausinėjantis ir neduodantis atsakymų Mažasis Princas, kaip ir mažieji žmonės - vaikai, veda mus prie esminio suvokimo - „matyti galima tik širdimi. Tai, kas svarbiausia - nematoma akimis..." Spektaklyje plėtojamos ir analizuojamos tikrojo pasaulio grožio sampratos, draugiškumo ir atsakomybės temos - „Pasidarai amžinai atsakingas už tą, su kuo susibičiuliauji." Šio spektaklio metu, žiūrovai kartu su Mažuoju Princu keliauja į fantastikos, kosmoso, paslapčių bei svajonių pasaulį. Tai gali suprasti tik vaikai. Nors kiekviename iš mūsų - mažų ir suaugusių - gyvena Mažasis Princas. Spektaklyje naudojamos video projekcijos kelia vaikų susidomėjimą, personažų lėlės - simboliai, ugdo vaikų interpretacinį suvokimą, asociatyvų mąstymą ir lavina vaizduotę.


Edukacinė programa „Duonos kepimas“ vedama Žaliūkių malūnininko troboje, lankytojus viliojančioje XX a. pr. kaimo interjeru ir etnografine ekspozicija. Praktinio pažintinio užsiėmimo metu lankytojai ne tik stebi duonos kepimo procesą, bet ir aktyviai jame dalyvauja. Lankytojai sužino, kokia duona kepama Lietuvoje, kokia kitose pasaulio vietose, apie tradicinės ruginės duonos paplitimą ir išskirtinumą, duonos kelią nuo sėjos iki stalo, sužino valstiečių buityje gyvavusias duonos kepimo tradicijas, papročius ir ritualus. Išsiaiškinama, kokių žinių ir patirties turi dalyviai. Pasakojama apie tai, kaip duona įmaišoma, rauginama, minkoma. Supažindinama su pagrindiniais naudojamais įrankiais. Rodoma, kaip ližės galva išklojama lapais (klevo, ąžuolo, kopūstų, ajerų), kaip formuojamas duonos kepalas ant ližės, kaip išvaloma krosnis, išbraukiamos žarijos (kviečiami pabandyti ir dalyviai). Programos dalyviai kviečiami daryti savo kepalėlius. Pirmiausiai edukatorė parodo, kaip formuojamas mažas duonos kepalėlis, pasakoja apie ženklus ir simbolius, atėjusius iš pagonybės laikų. Dalyviai daro kepalėlius, jie puošiami tradiciniais saulės, kryžiaus, rombo, apskritimo, eglutės ženklais, kurie padaromi įspaudžiant duobutes ar brūkšnelius. Tuomet, kai visi kepalėliai jau padaryti, pašaunamas su liže didysis duonos kepalas, pažymėtas kryžiaus ženklu, paskui talpinami maži kepalėliai. Kol duona kepa, galima atsikvėpti – kviečiame vaišintis, ragauti šioje krosnyje keptos ruginės duonutės, užteptos sviestu, pabarstytos linų sėmenimis ir kanapėmis. Tuo metu skatinamas dialogas, patirties įsivertinimas, diskutuojama. Prisimenamos lietuvių patarlės, priežodžiai, menamos mįslės apie duoną, rugius, krosnį. Pasakojama apie su duona susijusius papročius, jų reikšmę. Edukacinės programos dalyviai taip pat gali išmėginti, kaip veikia akmeninės rankinės girnos. Iškepus duonai, kiekvienas kepalėlis dedamas į popierinį maišelį ir atiduodamas jį padarusiam lankytojui.


Edukacinio užsiėmimo metu moksleiviai susipažins su su žvakių liejimo amatu, jo raida ir reikšme žmogaus kasdieniniam gyvenimui. 1. Pasitelkiant multimedijos priemones pristatoma vaško istorija, paskirtis, sudėtis ir panaudojimo būdai; 2. Aptarsime žvakių gamybos istoriją, medžiagas ir reikšmę, funkcijos kaitą bėgant amžiams; 3. Dalyviai susipažins su žvakių liejimo būdais ir reikalingomis priemonėmis; 4. Liesime žvakes dviem būdais: senuoju būdu mirkant dagtį į vašką ir naujuoju būdu - pasiruošiant silikonines formas, į jas pripilant vaško ir išimant jau sustingusias žvakes. 5. Aptarsime edukacinio užsiėmimo patirtis: ką sužinojome? kas patiko? kuris būdas žvakių liejimui pasirodė lengvesnis, greitesnis? Kiekvienas dalyvis namo parsiveš po dvi natūralaus vaško žvakes pagamintas senuoju ir šiuolaikiniu žvakių liejimo būdu.


5–8 klasių moksleivius ekskursijoje supažindinsime su praeities ir dabarties Vilniumi. Ekskursijos stotelėse bus sujungiama miesto istorija ir modernumas, pabrėžiamos tiek istorinės, tiek šių dienų asmenybės, prisidėjusios kuriant ar iki šiol kuriančios miestą.
Ekskursija vyksta moksleiviams pasiskirsčius į 4–6 asmenų komandas ir atliekant užduotis besivaržant su kitomis komandomis. Laimi komanda, ekskursijos pabaigoje turinti daugiausia Žygimanto Augusto laikų dukatų – pirmųjų lietuviškų auksinių monetų iš viduramžių.
Ekskursijos trukmė – 60 min.

Ekskursijos pradžios vieta – Rotušės aikštė
Ekskursijos pabaigos vieta – Vilniaus dailės akademija (Maironio g.)
Ekskursijos vyks pėsčiomis. Maršrutas ir lankomi objektai atsižvelgiant į oro sąlygas gali šiek tiek kisti.


Miesto, kuriame dainavo stogai, istorija

Edukacija vedama šiuolaikinėmis technologijomis atnaujintoje ekspozicinėje salėje, kurioje mokiniai gali patys prakalbinti XVII a. senuosius Kėdainių miesto gyventojus: škotą, žydą, vokietį, katalikę, evangeliką reformatą, šviesiosios gimnazijos gimnazistą ir netgi Radvilų dvaro augintinę kurtų veislės kalytę Karūną. Edukacijoje naudojamos kalbančios figūros mokinius vedžioja po viduramžių miestą ir pasakoja unikalias ir tikras XVII a. istorijas. Mokiniai ne tik žaismingai susipažįsta su XVII a. Kėdainių miesto istorija, patys atsiduria to laikotarpio miesto gatvėse, aikštėse, turguose, bažnyčiose, susipažįsta su prekybos ypatybėmis viduramžiais, sausumos ir vandens keliais, ėjusiais per Kėdainius, pavojingu pirklių gyvenimu.


Miuziklinis spektaklis „Tuk Tuko pasaulis“

Ei, ar jau girdėjote apie naują Lietuvos vaikų sensaciją Tuk Tuką? Tuk Tukas – tai personažas, kuris yra autentiškas, linksmas, kuriam viskas įdomu ir drąsiai imasi naujų iniciatyvų. Tokius pat jis nori padaryti ir vaikus miuzikliniame spektaklyje „Tuk Tuko pasaulis”. Spektaklyje Tuk Tukas pasakos Tauriaus Volungevičiaus parašytą pasakos istorijos dalį „Pabėgęs miestas”, kuriame šokiais ir dainomis Tuk Tukas kvies vaikus išlaisvinti savo kūrybišką, žingeidžią asmenybę, kvies daugiau sužinoti, kontempliuoti apie mūsų ir Tuk Tuko mitinį pasaulius, juose vykstančius procesus. Be to, spektaklio forma leis pasąmoningai apmąstyti tarpasmeninių santykių svarbą, Spalvų pabaisos mokys anglų kalbos ir galbūt net padės lavinti emocinį intelektą. O kurgi dar Tuk Tuko paslapčių maišas ir jame slypintys siurprizai ir dovanėlės 😮! Tad griebkite vaikus ir būkite perkeisti Tuk Tukiškumu miuzikliniame vaidinime „Tuk Tuko pasaulis”! Jei turite klausimų, susisiekite su pačiu Tuk Tuku!


Mokiniai edukacijos metu susipažins su senosiomis Velykų šventimo tradicijomis, ritualais ir jų reikšme, sužinos ką seniau žmonės veikdavo šios svarbios pavasario šventės metu. Susipažins su lietuviškų margučių istorija, tradicijomis, senaisiais baltų simboliais ir margučių raštų, ornamentų įvairove bei spalvomis, jų reikšme. Analizuos išdalintus margučių raštų pavyzdžius, palygins tradicinius ir šiuolaikinius margučių marginimo būdus. Visi mokiniai dalyvaus praktinėje kiaušinių marginimo veikloje, susipažins su marginimo karštu vašku technologija, medžiagomis bei naudojamomis priemonėmis. Vėliau patys mokysis marginti naudodami tradicinį seną marginimo būdą karštu vašku. Kiekvienas dalyvis numargins po 2 kiaušinius, vėliau margučiai bus merkiami į pasirinktos spalvos dažus, nusausinami ir nuo jų nuimamas vaškas. Nusimarginę savo margučius, visi kartu žais kiaušinių ridenimo žaidimą. Užsiėmimo pabaigoje mokinius skatinsime saugoti, tausoti, neužmiršti senųjų tradicijų, tęsti jas bei perduoti vieni kitiems.


Kultūros pažinimas per gamtą: gamtos pėdsekystė

Edukacinį užsiėmimą veda žinomas gamtininkas Andrejus Gaidamavičius. Jis moksleivius supažindins su gamtos pėdsekyste, kurią galima vadinti ir mokslu, ir menu. Gamtos pėdsekystė apima žvėrių ir paukščių pėdsakus, veiklos žymes, balsų atpažinimą. Mokiniai mokysis užfiksuoti rastus pėdsakus juos taisyklingai fotografuojant, perpiešiant, padarant gipso atspaudus. Taip pat mokysis pamėgdžioti įvairių gyvūnų balsus, prisivilioti gyvūnus garso įrašais, garso instrumentais.
Pagrindiniai įgyjami gebėjimai yra šie:
1. Pėdsekystės gebėjimai bendrąja prasme, padedantys išugdytą pastabumą pritaikyti kitose srityse.
2. Orientavimasis natūralioje aplinkoje.
3. Gebėjimas dirbti su žemėlapiais.
4. Gebėjimas identifikuoti žvėrių ir paukščių rūšį pagal pėdsakus, maitinimosi žymes ir kt., kas praverstų ateityje naudojant panašius metodus kitų sričių gamtiniuose, archeologiniuose, kriminalistiniuose ir kituose tyrinėjimuose.
5. Įgyjami gebėjimai stebėti gyvūnus jų tiesiogiai netrikdant.
  Paslauga teikiama rudenį, žiemą ir pavasarį.


Tikslas- skatinti mokinių domėjimąsi naudingomis iškasenomis, jų panaudojimo galimybėmis. Uždaviniai 1.	Supažindinti mokinius su naudingomis iškasenomis. 2. Suteikti informacijos apie jų panaudojimo galimybes. 3. Palyginti įvairių naudingų iškasenų savybes. 4. Mokyti supilstyti bei papuošti kompoziciją iš spalvoto smėlio stikliniame inde.
  Mokiniai klauso pasakojimo apie naudingas iškasenas, kurio metu jos neįvardinamos tik apibūdinamos, prisimena jau turimą informaciją bei ją užrašo į pateiktas lenteles. Grupelės gauna indelius su naudingomis iškasenomis, lygina jų savybes (judindami klauso kaip barška, kiek sveria ), užpildo lentelę įrašydami naudingų iškasenų pavadinimus.  Atlikę tiriamąją veiklą, aptarę gautus rezultatus užpildytose lentelėse ir lygindami su skaidrėmis, bei apžiūrėdami indelių turinį, stebi kiek jie prisiminė, o kiek žinojo, ką atspėjo, kodėl nepavyko. Suskaičiuoja atspėtas teisingai.
Susipažįsta su floristo specialybe, floristinių kempinių rūšimis, jų panaudojimo galimybėmis, smėlio pilstymo būdais, komponavimo principais. Į stiklinį indą supilsto spalvotą smėlį bei kuria kompoziciją. Sukurtą kompoziciją mokiniai pasilieka sau.


Mokslininkai sako, kad turime 11 metų klimato kaitos sukeltai krizei išspręsti. Kitaip mūsų tiesiog neliks, nes kitos strategijos – plano „B“ – tiesiog nėra. Tad nesnauskime ir imkimės veiksmų jau dabar! Edukacija „Planas „B“ kviečia prisijungti prie kylančios jaunųjų aktyvistų už planetos išsaugojimą bangos ir mokytis naujų gamtai palankių įpročių. Ar žinojote, kad kiekvienais metais išmetame tiek plastiko, kad užtektų apvynioti Žemę keturis kartus? Kad reikia daugiau nei 2000 litrų vandens, kad būtų pagaminta pakankamai medvilnės vieniems marškinėliams? Kad pusė miestų gatvėse esančių šiukšlių yra greitojo maisto vartojimo rezultatas? Edukacijos metu aiškinsimės, kokia žmogaus veikla labiausiai kenkia gamtai, kaip su tuo kovoja jaunoji karta visame pasaulyje, ką mokiniai gali padaryti čia – Lietuvoje. Laukia ir kūrybinė-praktinė užduotis – mokiniai bandys apsipirkti pagal „zero waste“ filosofijos principus, nenaudodami taršių vienkartinių pakuočių. „Planas „B“ – tai aktuali, šiuolaikinio žmogaus realybę atitinkanti edukacija, kuri įkvėps keisti požiūrį į besaikį vartojimą ir mūsų visų namus – Žemės planetą. Mokiniai turės galimybę į įprastus vartojimo įpročius pažvelgti kitu kampu, sužinos, kas atsitinka atliekoms, kurios nėra rūšiuojamos, kaip jos gali patekti į mūsų organizmą; kaip gyvena žmonės, kurie beveik nieko neišmeta; kaip panaudotus daiktus prikelti antram gyvenimui ir kt. Edukacijos metu naudojami metodai: pasakojimas, vaizdo medžiagos peržiūra, praktinė-kūrybinė užduotis, minčių lietus, diskusija. Pastaba:  Mažiausias pamokų skaičius Kauno mieste - 2 pamokos vienoje mokykloje. Mažiausias pamokų skaičius kituose miestuose - 4 pamokos vienoje mokykloje. Kiekviena edukacija derinama individualiai, tad norėdami rezervuoti laiką, būtina susisiekti telefonu.


Velykos – viena gražiausių pavasario gamtos atgimimo švenčių, kurios neatsiejamas simbolis – margutis. Nuo pagonybės laikų kiaušinis buvo laikomas atsinaujinimo, gyvybės simboliu, o magintiems kiaušiniams suteikiamos magiškos galios.
Edukacinio užsiėmio metu dalyviai išgirs įdomias istorijas apie margučių marginimo ir keitimosi jais trsdicijas, apžiūrės autentiškus įvairia technika tautodailininkų margintų margučių pavyzdžius. Sužinos margučių spalvų ir raštų reikšmes. Pateikus dalomąją medžiagą su baltiškųjų simbolių pavyzdžiais, susipažins su jų prasmėmis ir atsirinks sau tinkančius ir patinkančius, kur iš jų raštus. Iš baltiškų simbolių susikurtus raštus pieš ant medinio margučio – susikurs gražiausią velykinį margutį. Edukacinio užsiėmimo metu diskutuose, ugdysime komunikavimo ir pažinimo kompetencijas, kūrybingumo ir kritinio mąstymo gebėjimus, patirsime kūrybos džiaugsmą. Mokiniai, dalyvavę edukaciniame užsiėmime, geriau suvoks paprotinio margučių marginimo meno giluminę prasmę, šios tradicijos išsaugojimo ir tęstinumo svarbą. Edukacinio užsiėmimo metu dekoravę medinį margutį, moksleiviaa jį suvoks ne tik kip dekoratyvinį elementą, bet kaip giluminį margučių marginimo tradicijų įprasminimą. Mokysimės atsisakyti perteklinio vartojimo – margutis pagamintas iš tvarios medžiagos – medienos-, galės būti naudojamas Velykiniu laikotarpiu daugelį metų.
Edukacinis užsiėmimas gali būti vedamas lietuvių ir rusų kalbomis.


Ši kultūrinė edukacija - spektaklis „Medaus kelias“ (rež. Šviesa Šulc) skirta pradinių klasių mokiniams. Darbštus ir žingeidus Žydintis Krūmas susidraugauja su tinginėle Bite Ai. Ji gyvena avilyje, kurį prižiūri Bitininkas. Vieną naktį į bitutės namelį įsilaužia smaližius Meškinas. Kaip elgsis draugai? Ką darys Bitininkas? Ar pavyks herojams išsaugoti medų? „Medaus kelias” – tai dar ir interaktyvus spektaklis, kuriame puoselėjamas darbštumas ir mandagumas. Spektaklio metu jaunieji žiūrovai karu su herojais atlieka mankštą, šoka ir dainuoja. Vaikai mokomi suprasti, kas yra draugystė, gėris, darbštumas, mokosi pažinti gamtą, daug sužino apie bites ir apie tai, kaip atsiranda medus. Mokiniai sužino apie paslaptingą bitučių pasaulį ir jų svarbą, kokį didelį darbą atlieka šie maži nuostabūs vabzdžiai ir kaip juos reikia saugoti ir globoti. Spektaklio tikslas – išmokyti vaikus suprasti, kaip svarbu būti darbščiais ir draugiškais, mylėti gamtą, neskriausti mažesnių ir silpnesnių. O svarbiausia, kad visas problemas bei pačius didžiausius nesutarimus galima išspręsti draugiškai